BAČKA TOPOLA: Mali koraci, aktivnija vlast | Autonomija\nKao i sve opštine u Vojvodini, i Bačku Topolu je urušila beskrajna tranzicija i ekonomska kriza. Postizborne dane obeležio sukob unutar DS-a\nKao i svaku opštinu, i ovu je teško pogodila beskrajna tranzicija i ekonomska kriza: od nekad poznatog sportskog centra „Venus“ i velikih robnih kuća danas nema skoro ništa. Robne kuće su većinom zamenile manje radnje a veće firme i sisteme posle ratova devedesetih i tranzicije zamenila su manja preduzeća. Ni u sređenim državama nije lako da ovakve opštine stanu na svoje noge i da ponude alternativu mladima koji pokušavaju naći svoj život, prvenstveno posao, a kamoli u Srbiji u kojoj su opštine potcenjene i politički centri ih posmatraju kao ratni plen prisiljavajući ih da „prekomponuju“ dogovore koji nisu po meri republičke političke „elite“. Ipak, opština Bačka Topola je uspela da oformi svoju skupštinu i da izabere svoje organe, mada ni ovo nije išlo lako.\nNakon lokalnih izbora 2012. nesigurnost na republičkom nivou, ko će i kako će formirati buduću vlast, odrazila se i na ovu opštinu. Doduše, veći problem je predstavljao sukob unutar Demokratske stranke u Bačkoj Topoli. Personalna pitanja su i u ovoj sredini odigrala svoju ulogu.\nNa izborima je SVM dobio 16 mandata, DS 7, LSV-u je pripalo 5 mandata, SNS-u 4 mesta u klupama Skupštine opštine, Grupi građana „dr Janoš Hadži“ 3, koliko i Udruženju penzionera-socijalna pravda “Milan Ćatić” i koaliciji SPS-PUPS-JS,. Postizborna kombinatorika je tek nakon tri neuspela pokušaja donela novu opštinsku vlast.\nNa osnovu podele najvažnijih mesta u opštinskoj hijerarhiji na čelu Skupštine opštine je Robert Fazekaš iz SVM-a, kome je to drugi mandat na ovoj funkciji. Njegov zamenik je iz redova socijalista, Jovica Jeremić, dok je sekretar opštine Iboja Čevarušić. Za predsednika opštine izabrana je Melinda Kokai-Mernjak iz Saveza vojvođanskih Mađara, a na funkciji zamenika predsednika opštine do nedavno bio je Ferenc Tot iz Demokratske stranke.\nBačka Topola, gradić koji je već godinama domaćin Kampa tolerancije mladih podunavskih regija i gradova\nMeđutim, sukob unutar Demokratske stranke odrazio se na čitavu vladajuću strukturu. Odborničkoj grupi koju su činili odborinici iz DS pridružila se Grupa građana „dr Janoš Hadži“ i tako su ukupno imali 10 mandata. Zbog rasprave u vezi sa kredibilitetom Ferenca Tota iz DS-a i zbog neslaganja oko kadrovskih pitanja, ova odbornička grupa se raspala pa je DS ostao na troje odbornika koji, da bi donekle uzvratili koalicioni potencijal, dobiju pojačanje iz opozicije u vidu troje odbornika Udruženja penzionera i socijalne pravde „Milan Ćatić“. Prekomponovanju ovde još nije bilo kraja: SVM dobija pojačanje u vidu jednog odbornika iz redova LSV-a, a Grupu građana“Hadži Janoš“ napušta jedna odbornica koja postaje deo odborničke grupe SPS-a. Uz ove turbulencije, zamenik predsednika opštine Ferenc Tot podneo je ostavku u novembru. Ova funkcija, prema najavi predsednice opštine, Kokai Mernjak ostaje upražnjeno do daljnjeg.\nTrenutno u bačkotopolskoj skupštini opoziciju čini: Grupa građana „dr Janoš Hadži“ sa sedam odbornika, kao i SNS i LSV sa po četiri mandata. Vladajuću koaliciju i dalje čine odbornici SVM-a i grupacije koje su nastale oko DS-a i SPS-a.\nInače, od majskih izbora lokalna skupština je sedam puta konstatovala prelazak odbornika iz jedne grupe u drugu, i od početnih sedam odborničkih grupa ostalo ih je šest. Predsednica opštine, Melinda Kokai-Mernjak na naše pitanje o tome koliko je stabilna trenutna koalicija rekla je da, uprkos promenama, ona funkcionalna i stabilna. „Koalicija je stabilna. Ono što povećava sigurnost rada vlasti jeste i činjenica da su članovi Opštinskog veća za vreme prethodnog saziva Skupštine takođe bili na javnim funkcijama, tako da su većim delom upoznati sa resorom koji će voditi u narednom periodu. Ono što smo mahom uspeli da uradimo to su izrade planova za naredni period i radimo na izgradnji baza podataka iz raznih oblasti“, kaže Kokai-Mernjak.\nNovoformirana vlast pokušava obezbediti perspektivu nezaposlenima, čiji broj se ne zna pouzdano, pošto Nacionalna služba za zapošljavanje evidentira samo one koji se redovno odazovu pozivu ove institucije, a njih je tri hiljade, kaže predsednica opštine. „Nije lako doći do Bačke Topole, jer i prevoz košta, a onima kojima svaki dinar dobro dođe ovakvi izdaci su samo dodatni teret“, kaže Kokai-Mernjak. Prema proceni Zavoda za statistiku, na polovini 2011. godine broj onih koji su imali radno mesto u opštini Bačka Topola iznosio je sedam hiljada.\nTežak položaj građana, a posebno mladih, potvrđuje i Tibor Kozma, lokalni aktivista i volonter. “Nezaposlenost je ogroman problem. Mladi odlaze, ne vide prespektivu u ovoj opštini. Posebno je teško u selima. Oni koji uspeju da se doguraju do fakulteta, gledaju da nakon studija u tom gradu i ostanu”, objašnjava Kozma.\nInače, ekonomsku migraciju potvrđuje i izveštaj Republičkog zavoda za statistiku: u proteklih deset godina ova opština ostala je bez 5 hiljada stanovnika (delom zbog negativnog priraštaja, delom zbog migracije). Pa tako u ovoj bačkoj opštini živi nešto više od 33 hiljade građana (u Vojvodini je jedino u Novom Sadu i u Temerinu zabeležen rast broja stanovnika u odnosu na rezultate popisa iz 2002. godine).\nOd zabavišta do dnevnog boravka starijih\nPredškolske ustanove su očuvane i u manjim sredinama, jer bez obrazovnih ustanova nestaju i sela, smatraju u opštini. Zbog manjka sredstava, najmanje se troši na razvoj obrazovanja, ali su ove godine uspeli obezbedirti sredstva za rešavanje dotrajalih sistema centralnog grejanja u školama. Dobra vest za roditelje koji planiraju da svoje mališane smeste u zabavište je da u ovoj opštini nema liste čekanja.\nUprkos poteškoćama, predsednica opštine kaže da su neke investicije već u najavi i da rade na uspostavljanju bolje saradnje sa lokalnim preduzetnicima. “Konstatno radimo na privlačenju stranih investicija. Ovo nam je jako bitno. U proteklom periodu smo radili najviše na ovom cilju, mapirali smo preduzeća koja rade na teritoriji naše opštine. Sa vlasnicima svih preduzeća imala sam razgovor i predložila sam da se lokalne firme umreže i da koriste već izgrađene mreže drugih preduzeća za unapređenje poslovanja u našoj opštini. Do sada nismo imali detaljniji uvid u kapacitete preduzeća. Trenutno radimo na tome da napravimo bazu podataka o tome čime se bave preduzeća, takođe želimo da znamo koliko ljudi je zaposleno u tim proizvodnim i uslužnim firmama. Ovo je bitno zbog toga jer stranim ulagačima možemo ponuditi sve neophodne informacije o tome imaju li konkurenciju ili mogu li da se u investiciju uključe i lokalni preduzetnici kao prateća preduzeća”, kaže Kokai-Mernjak.\nTrenutno su u toku pregovori sa jednim nemačkim investitorom. Njegov plan je da izgradi solarni park koji će u prvoj fazi zaposliti 30 radnika. Zatim sledi druga faza koja će omogućiti zaposlenje za još 30 zainteresovanih. “U pregovorima naš partner je najavio dodatna ulaganja u solarni park. On je nagovestio da želi da i ove početne kapacitete proširi i da izgradi pogon za proizvodnju neophodnih elemenata za solarne parkove”, dodaje ona.\nBačka Topola je opština čije stanovništvo mahom živi u ruralnim sredinama: 60 odsto građana živi na selu. Njima je posebno teško, ali, kako opštinski čelnici tvrde, pokušavaju i njima ponuditi neku alternativu. Opština trenutno vodi pregovore sa jednim nemačkim preduzetnikom koji želi da otvori firmu u ovoj opštini koja bi se bavila presvlačenjem garnitura, odnosno tapetarijom. “Ovo otvara mogućnosti onima koji žive na selu, ali ne samo evidentiranim nezaposlenima, već i onima koji nisu u zvaničnoj evidenciji. Pomoću mesnih zajednica i filijale Nacionalne službe za zapošlljavanje pripremamo spisak mogućih kandidata”, kaže Kokai-Mernjak.\nO potezima nove lokalne samouprave da privuče pažnju ulagača, Tibor Kozma kaže da ne bi bilo loše da i javnost više zna o ovim koracima. “Voleo bih da vidim planove”, prokomentarisao je ovaj aktivista.\nZbog velikog broja zemljoradnika ali i stočara opština Bačka Topola se trudi da daje doprinos razvoju i ove privredne grane. Osnivanjem lokalnog Fonda za poljoprivredu Bačka Topola nudi bespovratna sredstva na konkursima. Ova opština je među prvim lokalnim samoupravama koje su osnovale ovakav finansijski instrument. Fond je fleksibilan, pa tako svaki poljoprivrednik može da nađe za sebe odgovarajući konkurs i tako može da unapredi proizvodne kapacitete gazdinstava. Osnovni prihodi koji čine ovaj Fond su prihodi od zakupa poljoprivrednog zemljišta. Na godišnjem nivou ovaj iznos je približno 80 miliona dinara. Među objavljenim konkursima su i ekološki projekti, odnosno unapređenje zaštite okoline u poljoprivredi.\nDevet odsto više u budžetu – veći izdaci za plate\nJezero kod Bačke Topole: Zabava za osiromašene, u blizini nekada čuvene Zobnatice\nIako je teška ekonomska situacija u ovoj opštini, planirani budžet za 2012. godinu prilikom poslednjeg rebalansa konstatovao je realno povećanje prihoda za približno devet odsto. Što u brojkama izgleda na sledeći način: umesto 992 miliona dinara, opština na svom računu u 2012. godini planira da ima nešto više od milijardu dinara. Kako tvrdi predsednica opštine, dodatni prihodi su usmereni ka razvojnim projektima, školama i mesnim zajednicama. No, i stavka u budžetu koja pokazuje koliko se troši na plate zaposlenih je promenjena pa će tako za plate umesto 172 miliona Bačka Topola potrošiti 180 miliona dinara. Ovo iznosi približno 16 odsto ukupnih prihoda.\n“Ovo je zbog zakonskih razloga: naime, oni činovnici koji su posle izbora ostali bez posla imaju pravo da najviše šest meseci budu na opštinskom budžetu, odnosno da primaju platu. Ovaj iznos je namenjen njima”, objasnila je predsednica opštine.\nDa se iz ovog iznosa ne pune samo džepovi odlazećih već i dolazećih, potvrđuje i odluka Skupštine opštine iz jula 2012, kada su volonterima u Opštinskom veću i zameniku predsednika opštine povećani koeficijenti, i to članovima veća sa 2,29 na 3,14 a zameniku predsednika opštine sa 2,93 na 4. “Ovi funkcioneri dobili su veće plate jer je realno povećan obim posla: češće se organizuju sastanci, veći je teret na ovim činovnicima, kazala je predsednica opštine. Ona nije mogla odgovoriti na pitanje kolike su sada plate ovih radnika.\nKako u lokalnoj samoupravi tvrde, nakon izbora nije došlo do povećanja broja zaposlenih ni u jednom od četiri javna preduzeća. Kako kažu, to ne bi bilo moguće, jer imaju limtirana sredstva za plate i ne bi prošlo bez negodovanja smanjenje zarada zaposlenih zbog nove radne snage.\nLokalna samouprava zapošljava oko 70 radnika (barem ako možemo verovati sistematizaciji). Oni su, osim stručnih službi, raspoređeni i u uslužnom centru. Oni građani koji ne žele da svoje poslove sređuju u ovom centru imaju mogućnost da koriste elektronsku upravu gde su dostupni neki osnovni dokumenti (izvodi iz matične knjige rođenih, venčanih i umrlih, kao i Uverenje o državljanstvu). Interesantno je da su za preduzetnike mahom dostupni samo obrasci za razne molbe i zahteve. Navedene usluge se mogu pronaći na zvaničnoj internetskoj prezentaciji opštine (www.btopola.org.rs), na kojoj građani imaju mogućnost da pregledaju službene glasnike, kao i razne strategije od kojih većinu uskoro treba obnoviti i prilagoditi novim trendovima i situaciji u Bačkoj Topoli.\n“Nažalost građani u jako malom broju znaju za ovu mogućnost, jer ona nije adekvatno promovisana u javnosti. Isto tako, ni drugi potezi lokalne samouprave nisu u dovoljnoj meri ispraćeni u javnosti, tu prvenstveno mislim na razvojne projekte i na druge planove opštine”, smatra Tibor Kozma.\nKada je reč o transparentnosti, moramo dodati da, na primer, ni putni nalozi odnosno izveštaji o službenim putovanjima nisu dostupni na internetskoj prezentaciji opštine.\n„Koliko ja znam, nisu na sajtu, ali u skladu sa Zakonom o pristupu informacijama od javnog značaja mi ćemo omogućiti građanima da dobiju te podatke“, uverava nas predsednica opštine. Na našu primedbu da ni Informator o radu u ovoj godini nije ažuriran, iako je to obaveza svake lokalne samouprave, Kokai-Mernjak nije uspela da nam razjasni zašto je to tako i hoće li se situacija popraviti.\nElektronsko upravljanje dokumentima je delom rešeno, međutim, posao zahteva veća infrasturkturna ulaganja. “Delom smo već prešli na ovakvo upravljanje, imamo i plan da i sednice lokalne skupštine budu u elektornskoj formi pripremljene i sprovedene, ali ovo osim tehničkih promena zahteva i ulaganje u znanje odbornika”, priznaje Kokai Mernjak.\nBolja infrastruktura – bezbedniji saobraćaj\nBačka Topola se ubraja u retke gradiće u kojima su svi putevi asfaltirani. Lokalna samouprava planira izgradnju kružnih tokova i povećanje sigurnosti učesnika u saobraćaju. Zbog ove namere osnovana je i Komisija za unapređenje bezbednosti saobraćaja. Kao krupniji projekat najavljena je obnova i izgradnja centralne raskrsnice, koja bi obuhvatala i izmeštanje dela infrastrukturalnih mreža (telefon, vodovod, itd.). Za ovaj projekat predviđeno je 20 miliona dinara u lokalnom budžetu. Na inicijativu lokalne vlasti, pešački prelazi su delom obeleženi i prilagođeni za osobe sa invaliditetom, dok će ubuduće biti proširen i broj parking mesta za osobe sa invaliditetom. Neophodno je unaprediti mreže biciklističkih ruta, koje ne samo da poboljšavaju bezbednost, već i imaju ekonomsku funkciju, jer pomažu u razvoju turizma.\nBačka Topola sa svoja 23 naselja ubraja se među opštine srednjih veličina. Poznata po jezeru u blizini nekadašnje turističke atrakcije Zobnatica, čiji sjaj je danas izbledeo ali još uvek privlači građane čiji je džep sve tanji i tanji. Tako to „parče mora“ u letnjim mesecima obezbeđuje upravo ovo jezero. Bаčka Topola ima nešto više od 34 hiljade stanovnika, prema proceni Zavoda za statistiku Srbije iz 2011.\n“Kada govorimo o selima tamo je slika šarolika. Negde se već radi na izgradnji kanalizacione mreže, nažalost imamo naselja gde to još nije započeto. Radimo na rekonstrukciji vodovoda u svim naseljima”, naglašava predsednica opštine.\nOna je u svom prvom ovoru nakon izbora na funkciju istakla da je neophodno da svi zajedno grade aktivniju zajednicu. “Od opštine Bačka Topola zajedno treba da napravimo jednu aktivnu građansku zajednicu, u kojoj će građani živeti bolje. Neka dobije na vrednosti želja za kulturom, kao i znanje i obrazovanje. Moramo naglasiti neophodnost zdravog života, kao i potrebu da stanovnici opštine žive u zdravoj okolini. Neophodno je da svi mi, građani, učinimo onoliko koliko je u našoj moći da zaštitimo životnu sredinu”, poručila je tada Kokai-Mernjak.\nKao prvi korak ka čistijoj okolini počelo se ozbiljnije raditi na prečistaču otpadne vode, čime bi se smanjilo zagađenje lokalnih vodenih tokova. “Projekat je delom gotov. Moram naglasiti da ovo ne znači da će firme biti oslobođene od ugradnje filtera i prečistača voda, ali ćemo pomoći da voda bude čistija. U saradnji sa nemačkom pokrajinom Baden Virtenber radićemo jedan evropski projekat, i čini nam se da ćemo u tome uspeti. Ovako bismo mogli smanjiti i kazne koje plaćamo zato što otpadna voda direktno ide u reku Krivaju. To su milionske kazne na godišnjem nivou”, priznala je predsednica.\nPutem nevladinih organizacija i već spomenutog Fonda za poljoprivredu, podržavaju i lokalne ekološke inicijative. “Nevladin sektor igra ključnu ulogu u ovom sektoru. Moram dodati da je veliki problem to što se ne radi dovoljno na preventivi i na edukaciji građana. Ovde lokalna samouprava mora da bude aktivnija”, smatra Kozma.\nKultura na tradicionalnim osnovama\nKulturna strategija postoji, čeka se na njeno redefinisanje\nU opštini Bačka Topola radi više udruženja čiji je rad fokusiran na očuvanje tradicije. Mađarski kulturni centar “Zoltan Kodalj” i Srpski kulturni centar “Vuk Stefanović Karadžić” su istaknute institucije u ovom sektoru. Kulturnu strategiju ima opština, ono što predstoji da se ona reformiše i da se prilagodi novim uslovima. Podržavanje rada ovih ali i drugih ustanova i udruženja i dalje je među planovima opštine. Krupnije promene očekuju se oko Topolskog muzeja koji, prema planu Nacionalnog saveta Mađara, treba da postane samostalna institucija (on trenutno funkcioniše kao filijala subotičkog muzeja). “Krupan je projekat, koji zahteva ozbiljna finansijska ulaganja. Videćemo koliko je to izvodljivo”, kaže u vezi sa ovom idejom Kokai-Mernjak.\nBez obzira na postojanje ovih institucija Tibor Kozma priznaje da građani baš i nisu zainteresovani za kulturu. “Svaka čast ljudima koji se već godinama trude da uvedu kulturu u našu opštinu na raznovrsne načine. Dosta toga su radnici Doma kulture postigli, uvek se nešto dešava u gradu, samo što nažalost skoro niko ne zna za ta dešavanja, i retko ih građani posećuju“, ocenjuje on.\nIako je teška situacija u Bačkoj Topoli Tibor Kozma priznaje da se u protkelih šest meseci vide pomaci u opštini. „Novo rukovodstvo pokazuje pozitivne pomake. Naravno, uvek može i bolje i brže, ali su uočljive promene. Nadam se da ćemo 2013. uočiti još više pozitivnih promena“, navodi on.\nHteli smo da saznamo i od najjače opozicione grupacije u lokalnoj skupštini kako oni vide rad vlasti, ali Grupa građana „dr Janoš Hadži“ na našu višestruku molbu nije dostavila odgovore na upućena pitanja. Tako smo ostali uskraćeni i za još neke drugačije utiske u vezi sa životom u Bačkoj Topoli.


Ministarstvo zdravlja: Dodatnih MILION I PO eura za rješavanje stambenih problema zaposlenih u zdravstvu\nPetak, 01.11.2019 | 08:49\nU cilju rješavanja stambenih potreba zaposlenih u zdravstvu Vlade Crne Gore na jučerašnjoj sjednici zadužila je Ministarstvo zdravlja da zaključi Aneks Sporazuma sa Stambenom zadrugom ‘Zdravstvo’ o obezbjeđivanju dodatnih 1.500.000 eura za period od 2020-2023.godine.\nKako su naveli iz Ministarstva zdravlja, u odnosu na prethodni Sporazum iz 2018. godine iznos za ovu namjenu uvećan je za 300.000 eura.\nNa ovaj način, ističu oni, Vlada nastavlja odgovornu stambenu politiku države u sektoru zdravstva.\n“Budući da Sporazum o obezbjeđenju sredstava za rješavanje stambenih potreba zaposlenih u zdravstvu za period 2018.–2020.godine, ističe naredne godine, Ministarstvo zdravlja je pripremilo predlog Aneksa Sporazuma, kojim se rok važnosti istog produžava do 31.12.2023. godine uz obavezu Vlade Crne Gore da u periodu od 2021. do 2023.godine obezbijedi sredstva u ukupnom iznosu od 1.500.000 eura”, objašnjavaju iz ovog resora.\nU periodu od decembra 2016. godine do septembra 2019.godine, Vlada Crne Gore je, za rješavanje stambenih potreba zaposlenih u zdravstvu, Strambenoj zadruzi „Zdravstvo“ uplatila sredstva u ukupnom iznosu od 1.351.999,97 eura, a do kraja tekuće godine biće uplaćeno i dodatnih 133 hiljade čime će biti zaokružen kompletan iznos predviđen prethodnim sporazumom.\n“U ovom periodu, na ovaj način 167 zaposlenih u zdravstvu dobilo je mogućnost da po povoljnim uslovima riješi stambeno pitanje. Od 2012. godine kada je osnovana Stambena zadruga zdravstvenih radnika ‘Zdravstvo’ 322 zaposlena u ovom sektoru riješila su najvažnije egzistencijalno pitanje u Podgorici, Nikšiću i Tivtu”, dodaju iz Ministarstva.\nU toku je i konkurs za individualno rješavanje stambenog pitanja – putem izgradnje, rekonstrukcije ili kupovine stambenog objekta – kuće, po povoljnim uslovima, raspisan od strane Stambena zadruge.\n“Za te namjene opredijeljeno je 300.000,00 eura. Krediti se obezbjeđuju po povoljnim uslovima, sa kamatnom stopom jedan odsto godišnje, sa rokom otplate od tri do 15 godina i maksimalnim iznosom po korisniku do 15.000 eura. Do kraja godine planira se raspisivanje još jednog konkursa za istu namjenu u iznosu od 200.000 eura”, ističu oni.


Veliki asteroid proleće pored Zemlje\nAsteroid proleće pored Zemlje u ponedeljak\nAsteroid širine 1km prolazi pored Zemlje\nDžinovski asteroid će u novembru proći pored Zemlje\nAsteroid prozujao kraj Zemlje\nMyCity » Nauka -> Astronomija » Veliki asteroid proleće pored Zemlje\nPoslao: 01 Apr 2012 11:29\nAsteroid veličine putničkog aviona proleteće danas, 1. aprila, u blizini Zemlje, ali nema bojazni da će udariti u nju, saopštila je američka svemirska agencija NASA.\nAsteroid nazvan 2012 EG5, širok oko 50 metara, proleteće bliže Mesecu nego zemlji oko 09.35 časova po srednjoevropskom vremenu. "Asteroid 2012 EG5, bezbedno će proći pored Zemlje 1. aprila", napisali su na svojoj stranici na "Tviteru" naučnici Programa za praćenje asteroida NASA.\nOvaj svemirski kamen približiće se Zemlji najviše na 230.000 kilometara udaljenosti, što je manje od polovine razdaljine od orbite Meseca.\nAsteroid 2012 EG5 je treći relativno mali asteroid koji će se Zemlji približiti za poslednjih sedam dana.\nNi prethodna dva, koja su pored Zemlje prošla 26. marta, nisu predstavljala opasnost za našu planetu, objavila je NASA.\nJao, a spazite naslov VELIKI, pa onda u tekstu ide : "Asteroid 2012 EG5 je treći relativno mali asteroid koji će se Zemlji približiti za poslednjih sedam dana.:"\nSta sve rade da bi povecali citanost....\nPoslao: 01 Apr 2012 11:45\nUkupno su 781 korisnika na forumu :: 31 registrovanih, 8 sakrivenih i 742 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: A.R.Chafee.Jr., Apok, Battlehammer, Boris90, cole77, CrazySerb_MLD, darios, denisnapast2015, Drug pukovnik, Georgius, indja, Kaplar2, Kruger, Marko Marković, Milan A. Nikolic, milimoj, misa2, Mlav, nemkea71, nenad81, novator, perica5, Rakenica, repac, royst33, Sale.S, Sirius, Snorks, Srki98, suton, theNedjeljko


PDP: U Srpskoj na pomolu veća afera od "Srebrene maline" - Gerila\nI oko nabavke respiratora u Srpskoj, bar prema tvrdnjama čelnika PDP-a, razviće se velika afera, veća čak i od afere “Srebrena malina”. Branislav Borenović je na današnjoj pres konferenciji sa ostalim liderima PDP-a, izjavio da je RS preko Fonda zdravstvenog osiguranja kupila respiratore narodnim parama, budžetskim novcem, novcem iz doprinosa za 157.312 KM po jednom komadu.\n”Čak 50 respiratora je plaćeno 7.856.634 KM, što je ubjedljivo najskuplje i ubjedljivo po najvećoj cijeni, rekordnoj u regionu. Evidentno je da su ovi respiratori, po pokazateljima koje mi imamo, nabavljeni po skoro tri puta većoj cijeni, a tržišna cijena je između 18 i 27 hiljada KM, što govori samo po sebi da se ovdje radi o vrlo, po RS, štetnim nabavkama, ogromnom trošenju narodnog novca u kojem se nabavljaju respiratori po cijenama i za 100 hiljada KM višim ili po cijenama četiri, pet puta većih od tržišnih”, naveo je Branislav Borenović.\n“Iz odgovora koji smo dobili iz Fonda, jasno je da je ovih 50 respiratora nabavljeno po cijeni od nešto manje od tri miliona KM, a vidimo da su prodani po cijeni od oko skoro osam miliona KM. Ovdje se radi o ozbiljnoj radnji, vjerovatno organizovanoj, pojedinaca koji su bliski sa vlastima i koji su iskoristili jednu užasnu situaciju. Ovdje se radi o ozbiljnoj pljački, ovdje je samo jedan u moru primjera koje treba detaljno ispitati”, naveo je lider PDP-a.\nBorenović ovdje dovodi u pitanje odgovornost Alena Šeranića, ministra zdravlja, ali i za premijera Viškovića i ljude u Vladi RS.\nPres konferencija PDP-a o nabavci respiratora u RS / FOTO: GERILA\nČelnici PDP-a su zatražili hitno formiranje anketnog odbora u NSRS kojim bi se ispitale sve činjenice vezane za javne nabavke u vrijeme pandemije.\n“Ovdje postoji ozbiljan posao za pravosuđe, ali isto tako tražimo objavljivanje svih ugovora vezano za sve nabavke od 15. marta do danas. Vidio sam ovaj ugovor, zatražite ga vi od Fonda zdravstvenog osiguranja. Ova nabavka je plaćena avansno šest miliona KM i to 8. ili 9. aprila, a respitarori su isporučeni nakon više od mjesec dana što govori da je neko bi privilegovan i da polako čeka kako će ići cijena respiratora”, naveo je Borenović.\n“Opet monopoli, opet rođaci, opet kriminalci počeli da pustoše ovu zemlju. U ratu krali oni koji nisu liniju vidjeli, sad rade isto. Šta treba još da se desi da građani shvate da su promjene neophodne. Anketni odbor NSRS je neminovnost i mora biti formiran”, rekao je Draško Stanivuković, narodni poslanik PDP-a u Narodnoj skupštini RS, i dodao da je vlasnik kompanije koja je nabavljala ove respiratore muž Dodikove savjetnice Ane Trišić Babić.\nRelated tags : afera Ana Trišić Babić Branislav Borenović draško stanivuković korona Milorad Dodik PDP respiratori SNSD vanredno stanje zloupotrebe\nSUD BiH: Bivši tužilac Mihajlović osuđen na pet godina zatvora


Chevrolet FNR | PMLautomobili\nNa Međunarodnom salonu automobila u Šangaju, koji je u toku, okupili su se izlagači iz čitavog sveta, ali i domaći proizvođači da prikažu svoje najnovije modele i preporuče se najvećem autmobilskom tržištu na svetu. Kompanije koje proizvode najluksuznije i naravno najskuplje automobile utrkuju se za prestiž na kineskom tržištu, jer kupci postaju sve sofisticiraniji. Posebno mesto zauzimaju koncepti u automobilske studije koje najavljuju duzajnerske i tehnološke trendove.\nTako je General Motors u Šangaju predstavio svoj futuristički konceptni automobil Chevrolet FNR kojem bi mogli da pozavide mnogi automobili iz SF filmova. Neki čak smatraju da je prevazišao Lexusove automobile u filmu Minority Report u kojem se radnja odvija u 2054. godini.\nKoncept Chevrolet FNR zamišljen je kao vozilo na električni pogon opremljeno tehnologijom za autonomnu vožnju, a za njegov nanastanak bila je zadužena je bila zajednička domaća kompanija Pan Asia Technical Automotive Center (GM PATAC). Konceptni Chevrolet FNR opremljen je elektromotorima postavljenim na točkovima, a tu je i radar postavljen na krovu koji skenira okruženje automobila da bi autonomna vožnja mogla da se odvija.\nU Chevrolet-u FNR nalaze se specijalna prednja sedišta koja mogu da se okrenu za 180 stepeni, tako da u toku režima autonomne vožnje oni koji sede napred mogu da se okrenu prema putnicima koji sede na zadnjim sedištima.\nJasno je da ovakav automobil nikada neće stići u proizvodnju, ali General Motors je ovim konceptom predstavio mogući dizajnerski pravac u kreiranju automobila u perspektivi.\nNissan Teatro for Dayz Concept – Video\nVintage Chevrolet Nova 2.0L Packs a Modern Punch – Video\nBe the first to comment on "Chevrolet FNR"


STRAŠNA SCENA U DANSKOJ Fudbalskog reprezentativca napali razbojnici, RANJEN SAČMAROM\n28.12.2018. 09:47 > 10:23\nFoto: nickibille14 / Instagram\nDanski fudbaler Niki Bile Nilsen izbegao je smrt kada je u Kopenhagenu na njega u kući iz vatrenog oružja pucao jedan od provalnika.\nZbog pokušaja ubistva 30-godišnjeg fudbalera, koji je do skoro igrao za danski Lingbi, uhapšene su dve osobe.\nNiki Bile Nilsen\nKako javljaju danski mediji, trojica provalnika probali su da opljačkaju Nilsena, a tokom borbe sa njima fudbalski reprezentativac Danske je pravim čudom preživeo - jedan od pljačkaša je pucao iz dvocevke na njega. Sačma je samo pogodila Nilsena u podlakticu, pa je on bez povreda opasnih po život uspeo da pobegne.\nPolicija je brzo reagovala i uhapsila jednog 30-godišnjeg čoveka, kao i 23-godišnju devojku za koje se veruje da su vinovnici ovog incidenta.\nBile Nilsen je nekadašnji napadač Viljareala, Elčea, Rajo Valjekana, Rosenborga, Evijana, Leha, Esbjerga, Panioniosa, pre nego što je u oktobru otpušten iz Lingdbija zbog kršenja zakona i hapšenja.\nZa reprezentaciju Danske nastupio je tri puta i dao jedan gol.


Bruno Matos - Blic Sport\nZvezdin igrač Bruno Matos, koji je vraćen u Novi Pazar na pozajmicu ove zime, nije u sastavu Pazaraca za utakmicu upravo sa liderom Superlige.\nTANDEM U PAZARU Matos i Ahčin iz Zvezde idu na pozajmicu\nFudbaleri Crvene zvezde Bruno Matos i Nemanja Ahčin otići će iz Crvene zvezde u Novi Pazar na pozajmicu.\nPozajmica bivšem klubu: Zvezda vratila Bruna Matosa u Novi Pazar\nFudbaler Crvene zvezde Bruno Oliveira de Matos provešće narednih šest meseci na pozajmici u Novom Pazaru, saopšteno je iz pazarskog superligaša.\nBlicsport predstavlja Zvezdinog Brazilca: Ima četvoro dece i hoće samo u - Real\nZvezda je levo krilo pojačala dolaskom brazilca Bruna Matosa iz Novog Pazara. Blicsport vam predstavlja igrača o kome se malo zna iako je već godinu dana u Srbiji.\nZvezda blizu dovođenja Brazilca Bruna Matoša /VIDEO/\nBrazilski ofanzivni vezni igrač Bruno Oliveira de Matoš mogao bi uskoro da postane novi član Crvene zvezde.


Rebalansom budžeta do novih ulaganja u puteve\nGrad planira da obezbedi dodatna sredstva za izgradnju i uređenje saobraćajnica, najavio je gradonačelnik Igor Pavličić.\nObilazeći radove u Ulici Branka Bajića, Pavličić je rekao da postoji mogućnost da se u rebalansu budžeta izdvoje dodatna sredstva za investiranje u putnu privredu do kraja godine. Gradonačelnik očekuje da Ulica Branka Bajića kao i većina saobraćajnica na kojima se trenutno radi, budu da budu završeni do kraja oktobra.\nDirektor Zavoda za izgradnju grada Borislav Novaković istakao je da će se realizacijom ove investicije stvoriti uslovi za stanogradnju ali i rast investicionog potencijala.Novaković je rekao da su u planu radovi u Kopernikovoj, Ulici Joakima Vujića, a gradiće se i nastavci ulica Svetislava Kasapinovića i Veselina Masleše.\nPo završetku radova u Branka Bajića, žitelji tog dela Detelinare konačno će dobiti uređene prilaze zgradama, izgrađene pešačke i biciklističke staze kao i parking prostor, koji ranije nisu postojali u ulici.\nPlanom je predviđeno i da se omogući izlazak iz te ulice na Bulevar Evrope. Investicija je vredna oko 110 miliona dinara, a radovi su povereni preduzeću "Karin Komerc". (D.B)\n22:44\tStambena novogradnja - praćenje gradilišta\n22:27\tPoslovni objekti - praćenje gradilišta\n19:58\tParkinzi i garaže\n19:33\tSaobraćaj u gradu, problemi, (ne)kultura...\n18:44\tTrotoari i ulični parkinzi\n15:09\tMostovi Novog Sada\n14:47\tRekonstrukcija pruge Subotica - Novi Sad - Beograd


Objavljeno utorak, 12 februar 2019 16:58\nGrađani i pravna lica na području pljevaljske opštine duguju oko 7,2 miliona eura po osnovu poreza na nepokretnosti. Kako je saopštila Anela Kriještorac- potpredsjednica Opštine, građani duguju 4,2 miliona, a pravna lica 3,1 milion eura.\n„Od 3,1 milion eura duga pravnih lica 55 odsto čine dugovanja “Vektre Jakić”, koja je dužna 1.723.000 eura“, citirao je Portal Vijesti izjavu Kriještorac.\nOna je istakla da je u prošloj godini od fizičkih lica za poreze na nepokretnosti naplaćeno 422.000, a od pravnih lica 1.808.000 eura. Godišnji obračun za fizička lica za poreze i doprinose iznosi 804.000 eura, a za pravna 2.357.000 eura.\nPrema navodima tog medija, Kriještorac je navela i da “Vektra Jakić” po osnovu koncesionih naknada duguje 2.948.000 eura, od čega Opštini 2.064.000 eura. Ona je dodala da je do sada plaćeno 2,6 miliona obaveza po osnovu tekućeg poreza i poreza iz reprograma.\n„Opština redovno izmiruje obaveze po osnovu reprograma koje je potpisala sa Poreskom upravom 2015. godine. Javne ustanove izmiruju obaveze po osnovu reprograma koji su potpisali 2017. sa Poreskom upravom i do sada je po tom osnovu plaćeno 633 hiljade eura“, rekla je ona, i navela da je Opština značajno smanjila obaveze po osnovu kredita, naglasile su Vijesti.\n“Trenutne obaveze po tom osnovu iznose 468.000 eura. Posljednji kredit prema Investiciono-razvojnom fondu Opština će isplatiti 2021. godine. U septembru 2014, kad je sadašnja administracija preuzela upravljanje, Opština je po osnovu kredita bila dužna 7.384.000 eura. Mjesečna obaveza Opštine je bila 150.000 eura“, rekla je Kriještorac.\nObaveze Opštine iznose 18,4 miliona i manje su za 2,5 miliona u odnosu na septembar 2014, zaključio je portal.


Prosvetari ispred Vlade: "Dokle više da radimo na lepe oči"\nProsvetari ispred Vlade: „Dokle više da radimo na lepe oči“\nDruštvo Autor:Marko Radonjić31. avg. 202112:00 > 13:3013 komentara\nProtest prosvetnih radnika ispred Skupštine Srbije Foto:Nemanja Jovanović/Nova.rs\nNa Platou ispred Doma Narodne skupštine u Beogradu počeo je protest prosvetnih radnika pod sloganom "Ne odustajemo". Prosvetari su juče istakli pet zahteva. Protest je završen oko 13.30 sati, ispred Vlade Srbije.\nOkupljanje prosvetara je već počelo i kako javlja reporter Nove sa lica mesta, trenutno je okupljeno nekoliko stotina ljudi.\nOni mašu sindikalnim zastavama, a još ljudi pristiže.\nUnija sindikata prosvetnih radnika Srbije organizuje ovaj protest pod sloganom „Ne odustajemo“, a kolona prosvetara će prošetati, kako je ranije najavljeno, od Skupštine do Vlade Srbije.\nNastavnici ne odustaju od svojih pet osnovnih zahteva, a to su:\nJanković je podsetila i na brojne tužbe koje su podignute zbog tetkica i domara koji su bili zakinuti u isplatama toplih obroka i regresa. Tu si i prosvetari koji su radili po specijalnim individualnim obrazovnim programima za đake, oni je trebalo da dobiju 10 posto na platu, a to se nije desilo.\nNa početku protesta okupljenima se obratila članica pomenute Unije sindikata i saopštila okupljenima da je danas svim poslaničkim grupama, predsedniku Srbije i Vladi Srbije uručen dopis u kojem prosvatari traže da se smnjai broj učenika u odeljenju i da je zbog pandemije to opravdano.\n„Zato su deca i bila deljena u grupe jer su odeljenja bila prevelika“, rekla je predstavnica ovog sindikata.\n„Da li postoji neko kome nije jasno da je lakše i kvalitetnije raditi sa 20 ili 24 učenika, a ne po 30 ili 33 đaka, zato smo danas ovde, da od danas svima bude jasno“, rekla je Janković i dodala:\n„Kako jedna Norveška zna da ima 18 učenika, kao i jedna Nemačka i Velika Britanija znaju, a mi ne. Smanjite broj učenika po odeljenju, krajnje je vreme. Ako su sumnjali ljudi na vlasti da ne govorimo istinu, desio se kovid i sada je valjda svima jasno da smo đake delili jer ih je bilo previše u učionicama.“\nOna je rekla kako po 30 đaka sedi u učionice u 50-60 kvadrata, iako zbog kovida đaci moraju da imaju 4 kvadrata samo za sebe, znači naše učionice su, kako navodi Janković, predviđene za 12-13 učenika.\nPredsednica USPRS-a je rekla da je vreme da prosvetari imaju solidnu platu, lokalne samouprave vode računa o svojim školama…\n„U poslednje vreme nas uče da je sramota tražiti veće plate, hoćemo da živimo pristojno i da se radi za pare, a ne samo za lepe oči i dokle više tako“, upitala je ispred Skupštine Srbije Jasna Janković.\nJanković je pozvala i sve okupljene da potpišu peticiju koja se odnosi na smanjivanje broja učenika.\nNakon obraćanja ispred Skupštine, prosvetni radnici su šetnjom kroz kneza Miloša i potom Nemanjinu ulicu stigli do Vlade Srbije.\nAndrić u Nemanjinoj\nMiloš Mrdak, nastavnik iz Ivanjice, podsetio je pred okupljenima na reči Iva Andrića:\n„Dođe vreme kada pametni zaćute, ali su se ovde budale toliko raspričale da ne sme više da se ćuti. Kad dođe do dogovora uvek nas prevare“, rekao je Mrdak, i dodao da ministar Ružić zaslužuje – jedinicu.\nNad okupljenima se vijori transparent: „Bilo da su na vlasti žuti ili plavi, prosveti se crno piše“.\nVIDEO: Okupljanje prosvetara\nBeogradjasna jankovićprosvetariprotestSkupština Srbije


Iz „Goše“ godišnje izađe i 1.000 sertifikovanih varioca › Made-in-Germany.rs\nU Centru za obuku zavarivača u „Institutu Goša“ u Smederevskoj Palanci, sve je spremno za obuku nove grupe budućih varioca koji će ovaj posao raditi za preduzeće „Alfa technics“ iz Kragujevca.\nOva kragujevačka firma bavi se projektovanjem, izradom, montažom i puštanjem u rad različitih proizvoda u oblasti čeličnih konstrukcija, procesne opreme i transportnih sistema, zbog čega je zavarivanje veoma zastupljeno kao profesija. Stoga je kompanija osmoricu odabranih Kragujevčana poslala u Gošu na obuku za zavarivačke postupke 135/141, MAG i TIG, navodi se u saopštenju Instituta.\nBez obzira na vrućine i period godišnjih odmora, Gošini instruktori i inženjeri rade punim kapacitetom. Oni trenutno već obučavaju 29 kandidata iz Raške, 14 polaznika za postupak MAG, a 15 za takozvano tvrdo lemljenje, prenosi „eKapija“.\nOd početka ove godine, u palanačkom Centru za obuku zavarivača konstantno se povećava broj polaznika, što pokazuje koliko je veliko interesovaje domaće privrede za ovo zanimanje. Svi školski kapaciteti Centra su popunjeni, zbog čega je neophodno prijavljivanje na listu čekanja.\n„Odobrenjem ATB“, izdatim od strane „Duzs Cert Pers“ (ANB Srbije), Institut Goša je sertifikovan za obuku međunarodnih inženjera (IWE), tehnologa (IWT) i instruktora (IWI-C) za zavarivanje. Samo u 2014. godini Institut je izdao oko 1.000 sertifikacija, a u ovoj godini do jula meseca taj broj je već dostigao brojku od 484 sertifikacija u oblasti zavarivanja, o čemu svedoči baza podataka na zvaničnom sajtu Instituta Goša.\nU Goši kažu da im je želja da ovaj broj bude još i veći, imajući u vidu realne potrebe privrede u Srbiji, ali i u regionu. Procenjujući sopstvene kadrovske potencijale, menadžerski kadar i najsavremeniju opremu, po njihovom mišljenju Institut Goša ima velike šanse da se nametne kao lider u ovoj oblasti u Srbiji i okruženju.\nOd MiG na 08/08/2015 / Građevinarstvo, Industrija, Investicije, Mašinogradnja, Proizvodnja, Tehnologija, Tržište rada, Zanatstvo / Ostavite komentar


Izmenjivač gas-tečnost | Alfa Laval\nIzmenjivač koji može više\nOd izuzetno visokih temperatura do medijuma sa veoma asimetričnim brzinama protoka, portfolio izmenjivača gas-tečnost proizvođača Alfa Laval čini više od drugih izmenjivača toplote. Izrađeni sa revolucionarnim asimetričnim rupicama na pločama, naši modeli gas-tečnost obezbeđuju efikasno iskorišćenje toplote i veoma mali pad pritiska u primenama sa gasom – sve u okviru značajno manje površine nego kod sistema sa cevima.\nUradite više uz tehnologiju lemljenih izmenjivača gas-tečnost\nLaka lemljena konstrukcija pruža mnogo veću toplotnu efikasnost i uglavnom je 75% manja od sličnih dobošastih izmenjivača\nPodnosi temperaturu do 750°C bez rizika od termičkog zamora. Kod nekih primena je moguća i temperatura preko 1400°C.\nVeoma mali pad pritiska u asimetričnim primenama zahvajujući patentiranom dizajnu ploča sa rupicama\nBrza isporuka svuda u svetu zahvaljujući naprednoj proizvodnji i logističkim mogućnostima proizvođača Alfa Laval, kao i zalihama standardnih modela\nJedinstveni dizajn naših pločastih izmenjivača gas-tečnost im omogućava rad sa mnogo višim zapreminama protoka sa jedne strane ploče. Zbog toga mogu da obavljaju složene poslove sa gasnim medijumima koji su nemogući za druge pločaste izmenjivače toplote, a sa veoma malim padom pritiska i otpornošću na toplotni zamor. Ovim se otvaraju mogućnosti za iskorišćenje toplote u mnogim industrijama uz bržu isplativost, kao i važne pogodnosti za životnu sredinu. Ove prednosti čine naše izmenjivače toplote gas-tečnost pogodnim za veliki broj zahtevnih primena, kao što je komprimovanje vazduha i kombinacija toplote i struje.\nLinija proizvoda Alfa Laval GL predstavlja savršen izbor za brojne asimetrične primene prenosa toplote. Dizajnirani su laganom lemljenom konstrukcijom koja nudi mnogo veću toplotnu efikasnost i obično je 75% manja od dizajna školjki i cevi koje se koriste za slične zadatke.\nUpoznajte se sa celokupnim portfoliom izmenjivača gas-tečnost\nŽelite da saznate više o tome šta naša jedinstvena tehnologija izmenjivača gas-tečnost može da pruži vašem poslovanju? Čitajte o relevantnim primenama i pogledajte tehničke specifikacije tako što ćete preuzeti pregled našeg portfolija.\nKao efikasna tehnologija sa vrlo malim dimenzijama, Alfa Laval GL pločni izmenjivači toplote mogu se koristiti na pozicijama tokom vašeg procesa. Pogledajte ovaj primer animacije da biste saznali više i uverili se koliko su zaista kompaktni!\nVaš centar za najnovije vesti o grejanju i hlađenju\nEkspertiza stečena višedecenijskim iskustvom u razmeni toplote, Alfa Laval pruža izvore sa dosta podataka o današnjim izazovima u grejanju i hlađenju. Saznajte odgovore na složena pitanja o svemu, počev od energetske efikasnosti do prirodnih sredstava za hlađenje, uz korisne alate koji vam omogućavaju lakše pronalaženje odgovarajuće tehnologije za vašu primenu.\nUđi u centar za grejanje i hlađenje\nDa li vam je potrebna snaga da postignete više u vašim primenama hlađenja pomoću gasa? Kontaktirajte nas danas kako biste saznali više o kompletnom portfoliju Alfa Laval pločnih gas-u-tečnost izmenjivača toplote. Naši stručnjaci mogu vam pomoći kako biste pronašli optimalni model koji će odgovarati vašim specifičnim potrebama na srbija.info@alfalaval.com\nZbog čega želite da vas kontaktiramo?\nSaglasan sam da se moje podnete informacije čuvaju i obrađuju u skladu sa politikom privatnosti kompanije Alfa Laval, kako bi kompanija Alfa Laval mogla da odgovori na moj zahtev.\nOve informacije se čuvaju i obrađuju u skladu sa našom opolitikom privatnosti.


FABRIANO papir A4 pastelno roze (Cipria) - Idealno.rs\nPočetna / Kancelarija i škola / Papir i papirna konfekcija / Papir / FABRIANO papir A4 pastelno roze (Cipria)\nFABRIANO papir A4 pastelno roze (Cipria)\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za FABRIANO papir A4 pastelno roze (Cipria) i izberi najbolju. Papir iz kategorije Papir i papirna konfekcija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda FABRIANO papir A4 pastelno roze (Cipria)FABRIANO i vidi da li ti odgovara ili pogledaj druge proizvode brenda FABRIANO. Opis i tehnički podaci proizvoda FABRIANO papir A4 pastelno roze (Cipria)FABRIANO se mogu razlikovati od onih u internet prodavnici u kojoj obavljaš kupovinu. FABRIANO papir A4 pastelno roze (Cipria) je dostupan u prodavnici po ceni, koja je navedena pored svakog prodavca u meniju "Prodavnice".\nGarantne uslove za FABRIANO papir A4 pastelno roze (Cipria) proveri u prodavnici u kojoj nameravaš da obaviš kupovinu. Slika za FABRIANO papir A4 pastelno roze (Cipria)FABRIANO je simbolična, zato se pre kupovine u prodavnici uveri da je proizvod isti.


Poklon EU Zdravstvenom centru u Boru - Bor GRAD INFO\nPoklon EU Zdravstvenom centru u Boru\nurednik\t јул 31, 2009 299 0\nIntenzivna nega na točkovima\nU okviru projekta Evropske unije „Tehnička podrška reformi hitne medicinske pomoći u Srbiji“, danas je, dr Dragan Stojadinović, direktor Zdravstvenog centra u Boru, predstavio novinarima dva ambulantna vozila sa celokupnom vrhunskom opremom vrednom oko 80.000 evra. Reč je o pokretnim mini odeljenjaima intezivne nege, gde postoji i porođajni set.\nZajedno sa ambulantnim vozilima stigla je i posebna bolnička oprema vredna 300.000 evra. Do kraja meseca stići će još jedno ambulantno vozilo skromnije opremljenosti, kao i laparoskop najsavremenije proizvodnje.\nZdravstveni centar u Boru jedan je od opremljenijih u Srbiji, a, naglašava dr Stojadinović, do kraja godine očekuje se i humanitarna pomoć japanske vlade u vrednosti oko 70.000 evra.


Sve više mladih lekara u Domu zdravlja – TV Kikinda\nSve više mladih lekara u Domu zdravlja\nVeć godinama konstantan problem Doma zdravlja je nedostatk lekara.U ambulantama sve češće viđamo mlade lekare koji dolaze iz drugih delova Srbije. U Kikindi nema lekara na evidenciji Filijale Nacionalne službe za zapošljavanje tako da se na raspisan oglas za posao u Domu zdravlja sve češće javljaju lekari iz drugih gradova koji u svom mestu ne mogu da pronađu zaposlenje.\n-Problem koji sada imamo sa nedostatkom kadrova nastao je još pre petnaestak godina usled nedodeljivanja specijalizacija. Deceniju i po retko koji lekar odlazio je na specijalizaciju, a sada je bila preka potreba da doktori odu na dodatno usavršavanje. Najveći problem je da mi ne možemo da zamenimo lekara koji je otišao na specijalizaciju – rekla je dr Biljana Marković, direktorica Doma zdravlja.\nTrenutno je deset lekara Doma zdravlja na specijalizaciji, a krajem prošle godine 12 doktora prešlo je iz Doma zdravlja u Opštu bolnicu. Pored toga pre pet godina ova zdravstvena ustanova kadrovskim planom imala je 59 lekara, a od ove godine on predviđa 52.\nTo je uslovilo da često raspisujemo oglase za posao. Javljaju nam se mladi, neiskusni lekari koji dolaze iz raznih krajeva, a najviše iz uže Srbije. Ovde oni stiču radno iskustvo, ali na žalost kada se otvori radno mesto u njihovom rodnom gradu oni nas napuštaju – dodala je dr Marković.\nMladi lekari dolaze iz: Novog Sada, Vrbasa, Niša, Leskovca, Brusa, Nove Varoši. Među njima su doktori Marija Cakić i Marko Nikolić iz okoline Leskovca odnosno Kragujevca kojima se veoma svidela Kikinda.Njihova želja je da ostanu u našem gradu i napreduju u poslu.Do kraja meseca u Domu zdravlja biće zaposlena još dva lekara od kojih je jedna doktorka koja živi u Nakovu, a jedan lekar je iz Novog Miloševa.\nSituacija će se donekle popraviti u narednom periodu jer početkom sledeće godine sa specijalizacije stižu doktor urgentolog i po jedna doktorka na specijalizaciji iz opšte medicine i pedijatrije. Krajem 2019. godine očekuju se još jedan urgentolog i pedijatar. Na specijalizaciji su trenutno stomatolog, oralni hirurg, a dodeljena je i specijalizacija iz protetike.\n← I naša sugrađanka deo serije “Koreni” Radno u Iđošu: Završena sanacija Jamurske ulice i parkinga ispred vrtića, u toku radovi na unutrašnjosti zgrade mesne zajednice →


Barsa prodaje čitav jedan tim i nada se zaradi od 350 miliona evra! - Sportske.net\nKatalonci moraju da prave čistku, po pozicijama, čitav jedan tim gotovo sigurno napušta Kamp Nou.\nSiti i Barsa slomili UEFA, najgore vesti za Real!Ništa od Barse, produžio ugovor!Barsa - Pakt sa Nejmarom, strah od novog slučaja "Ikardi", da li je ovo idealan scenario prelaznog roka?Barsi od Fenera neočekivanih 35 miliona evra?Barsa dobila "Džokera", dajte samo tih 40 miliona za savršeni trio!\nBarselona je ovog leta već završila tri transfera - stižu Miralem Pjanić, Trinkao i mladi Pedri iz Las Palmasa, koji su plaćeni blizu 100 miliona evra.\nPjanić stiže iz Juvea za 60+5, Trinkaova klauzula je plaćena zimus - 31 milion evra, a za Pedrija je Barsa prošlog leta dala pet miliona i ostavila ga na pozajmici u Las Palmasu.\nDanas su stigle informacije da će i Pedri i Trinkao dobiti šansu naredne sezone, odnosno da neće ići na pozajmice.\nU prevodu, to znaći da će i Filipe Kutinjo i Osman Dembele biti zaduženi da donesu što više novca u kasu, jer su navodno među onima na "ceni". Ni blizu onoj koliko su plaćeni 120 i 105 miliona evra, ali se Barsa nada da bi mogla da dobije makar 140 za obojicu.\nNo, da krenemo redom, Neto je došao iz Valensije, ali očigledno sa namerom da ovog leta ode i donese pare u kasu, jer je Barsa izvela malverzaciju sa Silesenom, kao i sada sa Pjanićem i Arturom, da ispegla račune. Dakle, Neto ide, jer nikada nije ni bio u ozbiljnijim planovima, niti se dokazao ove sezone.\nDesni bek Musa Vag se vratio sa pozajmice iz Nice, neće dobiti šansu i sigurno odlazi, baš kao i Todibo i Umtiti koje će Barsa pokušati da proda pošto poto.\nNa levom boku Firpo nije opravdao očekivanja, nije isključeno da bude deo neke trampe i da ode.\nU veznom redu, odavno se zna da Rakitić i Vidal odlaze, Artur je već Juventusov.\nI u napadu, uz pomenute, Kutinja i Dembelea, Barsa se nada da će prodati Brajtvajta za dvadesetak miliona, pošto je poslužio svrsi kada je u februaru plaćen 18 miliona Leganesu.\nOvako bi izgledao taj tim, koji je na rasprodaji, a pitanje je koliko Barsa može da zaradi.\nAko je Artur otišao za 75 miliona evra u Juve, Umtiti i Todibo vrede po 25, Vag 7,8, Firpo oko 20, Rakitić i Vidal po 15, Kutinjo 70-80, Dembele 60 i Brajtvajt 20, Neto takođe oko 17,18 - Barsa bi u nekom ludom i praktično nemogućem scenariju, mogla od ovog tima da zaradi oko 350 miliona evra.\nNemojte zaboraviti da je Barsa od 75 miliona za Arturov transfer, vratila Juventusu 60.\nI da napomenemo, ove cene su za neke realne, a za neke najveće moguće, koje će teško neko platiti, pre svega za Kutinja i Dembelea...


Pozoveš telefonom bilo koga – javi se Erdogan – BiGportal.ba\nPozoveš telefonom bilo koga – javi se Erdogan\nKorisnici mobilnih telefona u Turskoj oko ponoći umesto zvuka uspostavljanje veze čuli su glasovnu poruku predsednika Erdogana, prenosi AFP.\nNavodi se da se nakon biranja željenog broja umesto zvuka uspostavljanja veze čula glasovna poruka Erdogana koji je sunarodnicima, povodom godišnjice neuspelog puča u Turskoj, čestitao nacionalni praznik “demokratije i jedinstva” kojim se obeležava pobeda nad pučistima.\n“Kao predsednik, šaljem čestitke povodom 15. jula, Nacionalnog dana demokratije i jedinstva, i želim milosrđe mučenicima i zdravlje i sve najbolje herojima (koji su porazili pučiste)”, glasila je Erdoganova poruka.\nAFP navodi da se poruka mogla čuti na telefonima korisnika usluga najveće turske mobilne mreže “Turksel”, a list “Hurijet” je javio da se poruka čula i u mreži turskog “Vodafona”.\n“Dosta više… Sada si nam ušao i u telefone… Kakva neverovatna uvreda, ovo je poput košmara”, napisao je na Tviteru opozicioni poslanik Ajkut Erdogdu.\nOko 250 ljudi je poginulo, a više od 2.000 je povređeno nakon što je više hiljada ljudi, čuvši Erdoganov poziv, izašlo na ulice pre godinu dana kako bi se suprotstavili pučistima.


Vesti online / Vesti / Srbija / "Treba prihvatiti dogovor Beograda i Prištine o granicama"\n"Treba prihvatiti dogovor Beograda i Prištine o granicama"\nFlorijan Han, portparol parlamentarne grupe CDU/CSU, govorio je za Dojče vele o nastavku dijaloga Beograda i Prištine i poručio da ako se, kako je rekao, "Kosovo i Srbija slože da je rešenje u promeni granica", međunarodna zajednica bi to morala da prihvati.\n- S promenom granica se mora delovati vrlo pažljivo, ali lično mislim da, kada se dve suverene države slože da promene zajedničku granicu između sebe i kada su u stanju da snose odgovornost za to, međunarodna zajednica bi to trebalo da prihvati - rekao je Han u intervjuu za Dojče vele na albanskom jeziku, navodi Tanjug.\nNemačka, rekao je Han, želi da se taj sporazum dopuni "uzajamnim priznavanjem suvereniteta".\n- Ovo je moje lično mišljenje. Dozvolite mi da ponovo kažem: ako se dve suverene države dogovore jedna sa drugom i mogu da snose svaku odgovornost za svoju zemlju, onda međunarodna zajednica mora prihvatiti taj sporazum. Mi, naravno, želimo da ovaj sporazum bude dopunjen uzajamnom priznavanju suvereniteta... - rekao je Han, prenela je prištinska Koha.


Medicinski radnici u Kliničkom centru Vojvodine\nU Srbiji je ukupno 260 medicinskih radnika zaraženo koronavirusom, dok se za neke čekaju nalazi, izjavila je direktorka Instituta "Batut" Verica Jovanović. Ukupno su testirana 2323 zdravstvena radnika.\nJovanović je za TV Prva rekla da će se proširenim obimom testiranja otkriti veći broj zaraženih i da je cilj da se ustanove kontakti i tako preseče lanac infekcije. Ona je istakla da se sada dnevno radi od 1000 do 1500 testova i da će se taj broj povećavati.\nEpidemiolozi su ranije nagovestili da nema mogućnosti da se testiraju svi zaposleni u zdravstvu, iako je testiranje medicinskih radnika "prioritet". Takođe ističu i da svi medicinari na svojim radnim mestima imaju adekvatnu zaštitinu opremu.\nKoronavirus bez simptoma – opasnost po lekare\nZaraženo skoro celo infektivno odeljenje bolnice u Leskovcu\nSkoro svi lekari i medicinsko osoblje sa Infektivnog odeljenja leskovačke\nbolnice zaraženi su korona virusom, rečeno je na konferenciji lesksovačkog Kriznog štaba.\nNa tom odeljenju sada rade samo dva lekara i dve medicinske sestre, prenosi Fonet.\nKomandant štaba za vanredne situacije i gradonačelnik Leskovca Goran Cvetanović i direktor bolnice Nebojša Dimitrijević tvrde da su zaraženi medicnski radnici imali kompletnu zaštitnu opremu i da su se "verovatno zarazili kada su je skidali da idu u toalet ili da popiju kafu".\nDirektor leskovačke bolnice kaže da će infektivno odeljenje biti popunjeno lekarima i specijalizantima koji sada rade u leskovačkoj bolnici, a da će svi oboleli, po preporuci Vlade Srbije, biti prevezeni u Niš.\nEpidemiolog Zoran Radovanović o zaštiti medicinskog osoblja\nDo sada je prisustvo Kovida 19 potvrđeno u nekolio zdravstvenih ustanova u Srbiji od kojih neke nisu specijalizovane za lečenje obolelih od koronavirusa poput Instituta za kardiovaskulanre bolesti "Dedinje" gde je zaraženo 67 medicinskih radnika.\nU Srbiji je, prema podacima od utorka, od Kovida 19 obolela 2441 osoba, dok je preminulih 61.\nEU donira Srbiji 4,9 miliona evra\nJoš pet preminulih, zaraženo medicinsko osoblje u porodilištu


Klinton: Svet neće beskonačno čekati Iran\nAmerička državna sekretarka Hilari Klinton u nedelju u Londonu, posle sastanka sa šefom britanske diplomatije Dejvidom Milibandom, rekla je novinarima da svet "neće beskonačno čekati" da Iran ispuni svoje međunarodne obaveze u vezi sa nuklearnim programom.\n"Međunarodna zajednica neće beskonačno čekati da Iran pokaže da je spreman da poštuje svoje međunarodne obaveze", kazala je Klinton.\nKlinton je dodala da je nedavni sastanak predstavnika Irana i šest svetskih sila u Ženevi, tokom kojeg su obnovljeni pregovori o iranskom nuklearnom programu, "konstruktivan početak", ali da moraju da uslede "akcije".\n"Reči nisu dovoljne", izjavila je Hilari Klinton koja boravi u poseti Velikoj Britaniji.\nMiliband i Hilari Klinton su ocenili da je Pakistan u ozbiljnoj opasnosti od terorizma, ali da nuklearno oružje te zemlje neće pasti u ruke teroristima.\nKlinton je rekla da SAD veruju u pakistanske vlasti i smatraju da su u stanju da kontrolišu nuklearno oružje, dodavši da, iako ekstremisti "sve više ugrožavaju vlasti", nema dokaza da će oni "preuzeti vlast" u Pakistanu.\nGrupa ekstremista u nedelju je napala vojni kompleks u Ravalpindiju (Pakistan) i uzela za taoce oko 30 osoba, uključujući vojnike i civile, koji su oslobođeni jutros u akciji pakistanske vojske. Od upada ekstremista u vojni kompleks, tokom drame koja je trajala 22 sata, poginulo je ukupno 19 osoba - osam vojnika, osam napadača i tri taoca.


foto: Video prtscr / CNN\n"Grupa NSO je najgora u prodaji tih alata za krađu koji se aktivno koriste da krše ljudska prava disidenata, čelnih ljudi opozicije i aktivista", rekao je Snouden.\n"Rekli su mi da je njihov virus vrlo sličan Pegazusu i radi na sledeći način: na mom telefonu se pojavila, pa prvi pogled nevina poruka, koja traži da nadogradim svoja podešavanja. Jednim klikom dobili su sve", objasnio je CNN-ov novinar.\nCNN je objavio poruke koje je Kašogi razmjenjivao s aktivistom iz Montreala Omarom Abdulazizom. Među porukama koje se nalaze i zvučni zapisi, fotografije i snimci, a iz poruka je sasvim jasno da je Kašogija itekako mučio munjevit uspon saudijskog princa. Nazivao ga je "zver" i "Pak-men" koji će progutati sve na svom putu, čak i one koji ga podržavaju".\n"Što više žrtava pojede, to će biti nezasitniji. Ne bih se čudio da njegova opresija dostigne i one koji navijaju za njega" pisao je Kašogi. Dva meseca kasnije bio je mrtav.\nTAGOVI: BiocodedBiocoded aplikacijaPegazos virusVocapAplikacija


H or „Sveti Stefan Dečanski“ je osnovan 1987. godine u Novom Sadu kao omladinski crkveni hor, da bi tokom godina postao jedan od najboljih i najcenjenijih horova u Srbiji, poznat po svom bogatom i raznovrsnom repertoaru, kao i aktivnoj edukativnoj i misionarskoj ulozi u kulturnom životu Srbije.\nPod okriljem hora "Sv. Stefan Dečanski" 2009. godine je osnovan Vokalni studio Orfelin, koji je za osam godina delovanja u Srbiji i Evropi stekao renome profesionalnog ansambla specijalizovanog za tematske i oratorijumske programe.\nIzdao je još dva notna zbornika: "Osmoglasnik" Branka Čenejca i "Srpski Božić"- veliku zbirku crkvenih i narodnih napeva.\nMeđu brojnim koncertima u inostranstvu ističemo nastupe u okviru Božićnih festivala duhovne muzike u Moskvi, Sankt Peterburgu, Majncu, Utrehtu, Torinu i Pečuju (Festivali Evropa Kantat), zatim koncerte u Jerusalimu 2007. i nastupe u gotovo svim evropskim prestonicama (London, Brisel, Ženeva, Berlin, Lisabon, Pariz, Minhen, Beč, Budimpešta, Varšava ...).\n2017. osvaja titulu First Prize Summa Cum Laude na Festivalu omladinskih orkestara u Nerpeltu, Belgija i titulu laureata Međunarodnog horskog takmičenja u Bijeljini sa ženskim horom muzičke škole "Isidor Bajić". Član je nekoliko nacionalnih i međunarodnih žirija za horove i kompoziciju.\nZajednica muzičkih škola Srbije dodelila joj je godišnju nagradu za postignute rezultate 2007, a iste godine primila je Svetosavsku nagradu Ministarstva prosvete Republike Srbije - Grada Novog Sada.


IMMOFINANZ je ostvario odlične rezultate tokom prva tri kvartala 2021. godine, iako su tržišta generalno ostala pod uticajem pandemije virusa COVID-19.\nRezultati poslovanja porasli su na 180,4 miliona evra u odnosu na prethodnu godinu (rast od skoro 60%) i znatno premašili stopu rasta u odnosu na nivo pre krize izazvanom pandemijom, 2019. godine (+29% u odnosu na Q1-3 2019). Neto dobit iznosi 295,7 miliona evra i ta cifra je takođe premašila onu iz 2019. godine. (Q1-3 2019: 202,6 miliona evra). Poboljšanje rezultata upravljanja nekretninama, prihoda od prodaje i razvoja nekretnina, kao i ušteda troškova, doveli su do značajnog povećanja rezultata poslovanja od čak 59,5% na 180,4 miliona evra.\nIMMOFINANZ nastavlja ekspanziju svog uspešnog brenda ritejl parkova - STOP SHOP i proširio je portfolio za osam novih objekata, neznatno pre kraja ove godine....\nJoško Piteša, mendžer, IMMOFINANZ Srbija, Hrvatska i Slovenija\nIMMOFINANZ donosi globalne trendove na srpsko tržište\nPriče uspešnih 1 novembar 2020\nAustrijski IMMOFINANZ je jedna od najvećih komercijalnih grupa u oblasti nekretnina u Centralnoj i Istočnoj Evropi, čije aktivnosti su fokusirane na ritejl i kancelarijski...


Problem ugradnje folija - Manja cena i kraća procedura - svetbrzine.com\nReno - Predstavljeni "Kađar" i "Espas"\nHjundai Tucson 1.6 T-GDi - Od starog "tusona" ostalo je samo ime\nPosle mnogo peripetija i muka nazire se rešenje koje će rasteretiti vozače koji su ugradili folije ili to nameravaju da učine. Kako saznajemo, Ministarstvo građevinarstva, saobraćaja i infrastrukture priprema izmenu uredbe iz 2013 godine, što znači da se u narednom periodu može očekivati manja cena za izdavanje potvrde od strane Agencije za bezbednost saobraćaja. Trenutno se za potvrdu da su folije homologovane plaća Agenciji 6.600 dinara, a na to treba dodati i 300 dinara republičke administrativne takse.\nDruga važna novost je da je postignut načelni dogovor Udruženja uvoznika automobila i servisa za ugradnju folija oko izdavanja saglasnosti proizvođača vozila za ugradnju folije. Prema poslednjim doduše nezvaničniim informacijama vozači neće morati da se obraćaju uvoznicima već će potvrdu dobijati na mestu gde ugrađuju foliju. Osim što neće gubiti vreme, vozači će uštedeti i veliki novac. Podsećamo za dobijanje saglasnosti proizvođača plaća se od 3 000 do skoro 14 000 dinara, a po načelnom dogovoru uskoro bi trebalo da cena bude ista kod svih i da iznosi 10 evra. Kako smo nezvanično saznali, ova cena formirana je na osnovu ukupnih troškova ispitivanja vozila gde je procenjeno da se radi od 10 procenata od ostalih troškova. Postignut je načelan dogovor da ukoliko se smanje ostale cene, da se i cena izdavanja saglasnosti dodatno smanji.\nTrajno uređenje celokupnog sistema treba očekivati po usvajanju izmena Zakona o bezbednosti saobraćaja na putevima. Po predlogu Agencije, uradiće se klasifikacija prepravki po njihovoj ozbiljnosti i uticaju na bezbednost vozila. Ideja je da se za manje prepravke u koje spadaju i ugradnja folija atest dobija kod onog ko ih je ugradio (dakle da Agencija više ne kontroliše dokumentaciju i to ne naplaćuje), dok bi se za ozbiljnije prepravke definisali postupci i cene za različite klase.\nAUTOMOBILIfolijaprozoriagencija za bezbednost saobraćajaministarstvo građevinarstvasaobraćaja i infrastruktureudruženje uvoznika automobilamanja cenakraća procedura\nAUTOMOBILI, folija, prozori, agencija za bezbednost saobraćaja, ministarstvo građevinarstva, saobraćaja i infrastrukture, udruženje uvoznika automobila, manja cena, kraća procedura


Tuzlanska Dita u rukama Binga - INFORMACIJA JE KAPITAL - Capital.ba\n19. apr. 2017. 15:30 Objavljeno u PRIVREDA\nS obzirom da se niko nije javio u okviru sedmog kruga prodaje, Kunalić je kazao da je Dita prodata po sistemu slobodne pogodbe kompaniji Bingo.\n“Ponuda za prodaju po cijeni od blizu osam miliona KM je prihvaćena, a sada se očekuje da kupac uplati novac nakon čega će biti upriličena primopredaja imovine. Kupac zadržava sve zaposlene i nastavlja sa djelatnošću”, pojasnioje Kunalić.\n“Novcem od prodaje također će biti izmirene obaveze prema razlučnim povjeriocima i onima u višem isplatnom redu, a bit će i nešto novca za one u opštem isplatnom redu”, istakao je on.\nPosjećanja radi, proizvodnja u ovom prijeratom tuzlanskom gigantu pokrenuta je prije dvije godine zahvaljujući, prije svega velikoj upornosti radnika. Radnici su samoinicijativno pokrenuli mješalice, ubacili sirovine koje im je omogućila kompanija Bingo te počeli proizvodnju četiri nekada nadaleko poznata proizvoda.\nKako je vrijeme prolazilo proizvodni asortiman se širio, a danas, dvije godine kasnije Dita je na tržište lansirala sve proizvode koji su nekada bili sastavni dio svakog domaćinstva u Bosni i Hercegovini. Pored već poznatih proizvoda, radnici su počeli i proizvodnju posebnog deterdženta pod nazivom “Super Dish” za Oružane snage BiH.\nU prošloj godini ostvarila je promet u iznosu od blizu četiri miliona maraka, što je bilo sasvim dovoljno da se pokriju direktni troškovi radne snage, dobavljača i slično. Ova fabrika deterdženata trenutno upošljava blizu 75 radnika.\nKljučne riječi: bih, bingo, Dita Tuzla, privreda, vazno\nImamović uručio građevinsku dozvolu za “Bingo” centar


Bosna i Hercegovina izabrana za članicu Komiteta za svjetsko naslijeđe UNESCO - Vijesti Banja Luka\nBosna i Hercegovina je danas na 21. plenarnom zasjedanju Generalne skupštine zemalja ugovornih strana Konvencije o svjetskom naslijeđu, koje se održava u Parizu, po prvi put u svojoj historiji izabrana za članicu Komiteta za svjetsko naslijeđe Organizacije Ujedinjenih naroda za obrazovanje, nauku i kulturu (UNESCO). Bosna i Hercegovina je danas na 21. plenarnom zasjedanju Generalne skupštine zemalja ugovornih strana Konvencije o svjetskom naslijeđu, koje se održava u Parizu, po prvi put u svojoj historiji izabrana za članicu Komiteta za svjetsko naslijeđe Organizacije Ujedinjenih naroda za obrazovanje, nauku i kulturu (UNESCO). Riječ je o jednom od najprestižnijih tijela u sistemu UN-a, koje se sastoji od 21 zemlje članice, i koje je između ostalog nadležno za razmatranje kandidatura i donošenje odluka o upisima svjetskog kulturnog i prirodnog blaga na listu Svjetske baštine UNESCO-a.\nIzbor BiH u Komitet za Svjetsku baštinu je rezultat intenzivne kampanje koju je, u skladu sa relevantnom odlukom Predsjedništva BiH, u proteklih godinu dana vodilo Ministarstvo vanjskih poslova BiH u uskoj saradnji sa Ministarstvom civilnih poslova i Komisijom za nacionalne spomenike BiH, uz aktivno učešće svih diplomatsko-konzularnih predstavništava BiH u svijetu. Ministarstvo vanjskih poslova BiH UNESCO Prijavi grešku


Foto: PETER JONELEIT / EPA;\nDoskorašnji defanzivni koordinator San Franciska stavio je paraf na petogodišnji ugovor, a u novom klubu će mu se pridružiti i Majk Lafler, koji će biti ofanzivni koordinator.\nDžetsi za sobom imaju veoma lošu sezonu, pošto su ostvarili samo dve poboede i 14 poraza, pa nimalo lak posao ne očekuje Salea, koji će pred sobom imati nekoliko otvorenih pitanja, prvo oko sudbine kvoterbeka Sema Darnolda, koji je stigao 2018. godinem kao treći pik s drafta, ali nije uspeo da opravda očekivanja.\nOve godine se navršava decenija otkako su Džetsi poslednji put, predvođeni Reksom Rajanom, igrali plej-of, pa se nadaju da bi čovek, koji je radio sjajan posao u Kaliforniji, mogao da ih vrati na staze uspeha.\nSale je defanzivu San Franciska podigao na visok nivo, a nema sumnje da će mu to i u novom klubu biti jedan od glavnih zadataka, pošto su Džetsi tokom ove sezone dozvoljavali rivalima 28,6 poena po meču i u tom segmentu su treći najlošiji tim u ligi.\nInače, kada su pitanju utakmice u najjačoj ligi američkog fudbala na setu, najbolju ponudu NFL kvota nudi kladionica "BalkanBet".\nSubota, od 22.35\nGrin bej – LA Rems\n02.15 Bafalo – Baltimor\n21.15 Kanzas siti – Klivlend\n00:40 Nju Orleans – Tampa bej\nTRAGEDIJA U UKRAJINI Jedna osoba poginula u eksploziji u bolnici


Ćuk u poslednjim trenucima odneo bod u Kazanj ! - Vaterpolo vesti\nPočetna » Evrokupovi » Ćuk u poslednjim trenucima odneo bod u Kazanj !\nĆuk u poslednjim trenucima odneo bod u Kazanj !\nU okviru 8. kola grupe C Lige Šampiona u sredu u Novom Sadu ekipa Vojvodine odigrala je nerešeno sa Sintezom iz Kazanja 6:6 ( 2:0, 1:2, 1:2, 2:2 ) i tako ostala u trci za plasman u završnicu najkvalitetnijeg takmičenja Evrope. Kako je i najavio trener domaćih Dejan Stanojević, vidjena je muška i otvorena utakmica u kojoj su se u prvom delu odlično snašli momci iz Vojvodine, imali vodjstvo od 3:0 dok u nastavku iskustvo gostiju dolazi do izrazaja serijom od 4:0. Na kraju gosti iz Rusije uspevaju preko srpskog internacionalca Marka Ćuka da izjednače u poslednjim sekundama meča. Ovaj igrač je bio i najefikasniji u ruskom timu sa tri pogotka, pratili su ga Konstantin Stepanjuk sa dva i Aleksej Ašajev sa jednim postignutim golom. Za Vojvodinu efikasni su bili Dušan Vasić sa tri, Srđan Vuksanović sa dva i Nenad Bosančič sa jednim pogotkom. Podela bodova mozda je i najrealniji epilog utakmice u „Spensu“, iako ostaje žal za propustenom pobedom jer su domaćini imali gol prednosti sve do 4 sekunde pre kraja meča kada je Ćuk posle faula, šraubom savladao inača odličnog Miloša Marinkovića. Sudijski tandem Demjan Tejlor iz Velike Britanije i Piter de Jong iz Holandije imali su čudan kriterijum suđena a tome u prilog ide i podatak da je trener Kazanja posle jedne sudijske odluke šutnuo bovu u bazen nakon čega je dobio crveni karton. Igrači sa zelenim kapicama iz Kazanja imali su sedam šansi sa igračem više od kojih su iskoristili samo dva, dok su izabranici Dejana Stanojevića iskoristili pet pokušaja od ukupno jedanaest.\nPočetak utakmice pripao je mladim vaterpolistima Vojvodine koji dobrom zonskom odbranom uspevaju da osujete sve pokušaje gostiju za realizaciju, dok u napadu odgovornost preuzima mladi Vasić koji prvo pogadja iz igre sa nekih 8 metara, dok drugi gol postiže pred sam kraj prve četvrtine iz situacije sa igračem više u bazenu. Nastavlja Vojvodina sa sigurnom realizacijom kada ima brojčanu prednost i početkom druge četvrtine, Vuksanović sa svoje pozicije na desnoj strani matira golmana Sinteza Dudkina za vođstvo od 3:0.\nRusi su delovali uspavano u tim trenucima, međutim budi ih bivši igrač Vojvodine Ćuk koji se oslobadja čuvara i najavljuje svoju sjajnu igru prvim golom. Iako su vodili sa dva gola razlike, do kraja druge četvrtine igrači Vojvodine žure i brzopletom igrom poklanjaju igračima Sinteza nekoliko šansi za kontra napade koje donekle uspeva da spreči sigurni golman Marinković, ali ne i trenutak kada njegovi igrači puštaju raspolozenog Ćuka da se namesti i ponovo pogodi.\nAleksejev Ašajev takođe uspeva da rezantnim udarcem iznenadi golmana Vojvodine i početkom trećeg perioda gosti uspevaju da izjednače na 3:3, a vrlo brzo i da povedu golom Stepanjuka. Iako je zbog sudijskih odluka u tim trenucima na čudan način protestvovao trener gostiju šutnuvši bovu u bazen nakon čega dobija crveni karton, njegovi igrači su se služili svim sportskim i nesportskim potezima u bazenu koje prekida sjajnim lob udarcem Vuksanović iz situacije sa igračem više za novo izjednačenje 4:4.\nU prelomnim momentima utakmice jedan od iskusnijih igrača Vojvodine Marko Crvenko gubi živce i na očigled sudije odguruje nogom protivničkog igrača u trenucima kada je Vojvodina krenula u brz napad. Epilog, isključenje za njega i lopta za Sintez koji pogadja preko Stepanjuka za novo vodjstvo 4:5. Srećom na drugoj strani uz puno truda i uplivavanja Novosadjani uspevaju da izbore dva isključenja koje sigurno realizuju preko Bosančića i najefikasnijeg Vasića i tako ponovo stiču vođstvo a činilo se i pobedu.\nMeđutim, drugo mesto u grupi i vredan bod na samo 4 sekunde pre kraja utakmice Sintezu posle faula donosi Ćuk majstorskim udarcem iz okreta. Sintez tako sa deset bodova ostaje na drugoj poziciji. U drugom meču grupe Marselj je konačno prekinuo niz Barselonete i naneo joj prvi poraz 11:10 i tako se probio na treće mesto sa 9 bodova ispred Vojvođana koji imaju 7 i poslednjeplasirane Breša sa 6.\nOdlučujući duel Novosađane očekuje u sledećem kolu 6. februara kada na njihovom bazenu gostuje Breša.


Ljetos su igrali na Evropskom prvenstvu, danas ih je ponizio Gibraltar - sport1.ba\nLjetos su igrali na Evropskom prvenstvu, danas ih je ponizio Gibraltar\n10.10.2017 u 18:57\nMlada fudbalska reprezentacija Makedonije bila je senzacija po sjajnim rezultatima u prošlom kvalifikacionom ciklusu za Evropsko prvenstvo.\nMlada fudbalska reprezentacija Makedonije bila je senzacija po sjajnim rezultatima u prošlom kvalifikacionom ciklusu za Evropsko prvenstvo. Sada je ponovo senzacija, ali iz sasvim drugih razloga.\nMakedonci su u grupi sa Francuskom, Islandom, Sjevernom Irskom, Ukrajinom i Škotskom zauzeli prvo mjesto sa osvojenim 21 bodom, uz samo jedan zabilježen poraz.\nMnogi su tada govorili o sjajnoj novoj generaciji koja će promijeniti stvarnost makedonskog fudbala, a momci koji su otišli na ovogodišnje Evropsko prvenstvo uspjeli su tamo osvojiti jedan bod protiv Srbije, a skupa sa Srbijom su eliminisani poslije poraza od Portugala i Španije (istog onog Portugala koji je naš tim danas dobio sa 3:1).\nNekolicina igrača koja je ove godine predstavljala Makedoniju na Evropskom prvenstvu do 21 godine večeras je istrčala na megdan reprezentaciji Gibraltara, očekujući laku gostujuću pobjedu i uključivanje u borbu za plasman na još jedno veliko takmičenje.\nIpak, stvari nisu prošle po planu a Gibraltar je Makedoniju savladao sa 1:0 pogotkom Graemea Torille u 64. minuti susreta, čime je makedonski tim samo nekoliko mjeseci nakon najvećeg uspjeha zabilježio i jednu od svojih najvećih sramota u historiji.\nDa li će se realnost makedonskog fudbala drastično promijeniti? Teško je reći, ali trenutno se čini da mlada generacija koja je nekad okončala takmičenje ispred Francuske neće ostaviti toliko dubok trag koliko se očekivalo.\nOzil objavio saopštenje: Sve ste pogrešno shvatili\nFascinantno: Priča o najvećem prevarantu koji je 20 godina glumio da je fudbaler\nMulalić preuzeo klub u inostranstvu\nPretukli su ga i otjerali iz kluba, ali se vratio\n(VIDEO) Marković igra sjajno: Fudbaler Zrinjskog najzaslužniji za novi gol Norvežana na Euru\nŠerbečić ostao bez trenera\nSlovenski prvoligaš doveo bh. fudbalera: Rođak Vedada Ibiševića potpisao za Celje


Dan online - Regioni: Nastavak dobre saradnje - 2018-10-05\nRegioni GRADONAČELNIK BEOGRADA ZORAN RADOJIČIĆ UGOSTIO DRAGOSLAVA ŠĆEKIĆA Nastavak dobre saradnje\nBERANE – Predsjednik opštine Berane Dragoslav Šćekić sastao se u Starom dvoru sa gradonačelnikom Beograda prof. dr Zoranom Radojičićem i njegovim saradnicima. Na sastanku je bilo riječi o mogućnostima saradnje u oblasti privrede, kulture i sporta, što je, kako je naglašeno, za Berane i sjeverni dio Crne Gore veoma važno.\n– Ova posjeta je potvrda dobrih odnosa Berana i gradova u regionu, a samim tim i značajna stvar za jednu opštinu kao što je naša. Ovo je samo nastavak saradnje, s obzirom da je Opština Berane pobratim sa jednom gradskom opštinom Beograda, Čukaricom sa kojom ima višedecenijsku saradnju – naveo je Šćekić.\nSastanku je prisustvovao i savjetnik za evropske integracije u Službi predsjednika Opštine Berane, Darko Stojanović.


Lukač: Osjećao sam se ugroženo, imam pravo da se branim – Dijalog\nLukač: Osjećao sam se ugroženo, imam pravo da se branim\nMinistar o incidentu\nMoju ostavku može da traži onaj ko mi je dao mandat, i kada se to desi odmah ću to i učiniti ili kada napravim krivično djelo nespojivo sa poslom koji obavljam\n“Imam pravo da se branim kao i svaki čovjek u ovoj republici kada se osjećam ugroženim, izjavio je danas Dragan Lukač, ministar unutrašnjih poslova RS, komentarišući incident sa Draškom Stanivukovićem, poslanikom PDP-a u NS RS.\nLukač je danas istakao da se sinoć na posebnoj sjednici RS osjećao ugroženim jer je Stanivuković došao do svečane govornice za kojom je u tom trenutku govorio Lukač i mlatio rukama.\nOdgovarajući na pitanja novinara o tome da li razmišlja o ostavci na koju ga poziva opozicija u RS Lukač je istakao da opozicija u godini 365 dana traži njegovu ostavku, kao i da neće da reaguje na njihove zahtjeve.\n“Moju ostavku može da traži onaj ko mi je dao mandat, i kada se to desi odmah ću to i učiniti ili kada napravim krivično djelo nespojivo sa poslom koji obavljam, a nisam uradio ništa od toga, štitio sam sebe i uvijek ću to raditi”, kazao je Lukač.\nOptužio je rukovodstvo NS RS da nisu odreagovali na pravi način, jer nisu spriječili Stanivukovića i druge poslanike opozicije da ometaju govornike u NS RS, jer da su odreagovali ništa se kaže ne bi ni desilo.\n“Ne mogu da dozvolim da me bilo ko ugrožava. Prijeteći je krenuo prema meni mlateći rukama, odgurnuo sam ga od sebe u namjeri da ga spriječim da me ugrozi”, rekao je Lukač i dodao da nije problem ni da o ovoj situaciji odluči sud.\nLejla Rešić bi mogla biti smijenjena s pozicije ministrice uprave u Vladi RS


Konkurs za učešće u programu podrške prehrambenog sektora u Jablaničkom i Raškom okrugu - JuGmedia\nUdruženje ENECA i Razvojni biznis centar Kragujevac (RBC) pozivaju sva zainteresovana preduzeća i preduzetničke radnje sa teritorije Jablaničkog i Raškog okruga se prijave za učešće na projektu „Osnaženi biznisi za zapošljavanje mladih“, koji podržava Kraljevina Norveška kroz projekat “Norveška za vas – Srbija”.\nKonkursom će, kako se navodi u saopštenju, biti odabrano dvadeset proizvođača hrane koji će uzeti učešće u aktivnostima prilagođenim individualnim potrebama svakog korisnika.\nVrhunskog biznis treninga za svih 20 biznisa;\nProfesionalne konsultantske podrške po meri korisnika (u oblastima gde postoje najveće potrebe klijenta) za svih 20 biznisa;\nUčešća na međunarodnom regionalnom sajmu proizvođača hrane za 10 biznisa (izlaganje na promotivnom događaju biće realizovano u zavisnosti od epidemioloških mera);\nSertifikacije poslovanja za odgovarajuće sisteme kvaliteta za 10 biznisa;\nPokrivenih troškova zarada za mesec dana angažovanja najmanje 2 mlada praktikanta.\nObaveze za korisnike koji budu podržani:\nda aktivno učestvuju u realizaciji projektnih aktivnosti, i da najmanje jedan zaposleni prisustvuje projektnim aktivnostima.\nda omogući praksu za dva mlada nezaposlena lica u trajanju od jednog meseca (troškovi obuke pokriveni od strane projekta).\nda u toku realizacije projekta zaposle minimum jedno lice koje je prethodno bilo na praksi.\nSmernice za podnošenje prijava, kao i prijavni formular mogu se preuzeti sa sajtova www.eneca.org.rs i www.rbcentar.org, dok sva pitanja u vezi sa procedurom prijavljivanja na konkurs možete postaviti na broj telefona 062/528-228 i 034/502557 radnim danom od 10 do 14 časova.\nGradonačelnica Niša Dragana Sotirovski rekla je da je Niš dobio izvođača radova za akva park kod Niške Banje. Radi se o konzorcijumu izvođača…


Stipendisti donose u Srbiju svetsko znanje - Pokazivač\n25. Avgusta 2019. | 18:56\nPočetna / Nastavnici i profesori / Stipendisti donose u Srbiju svetsko znanje\nZoran Todorović feb 20, 2019\tNastavnici i profesori, Otvorena vrata, Učenici i studenti 124 Pregleda\nU poslednjih sedam godina „Naftna industrija Srbije” stipendirala je više od 90 studenata na fakultetima u Srbiji i inostranstvu, posle čega je i zaposlila više od 30 stipendista. Kompanija sarađuje sa beogradskim i novosadskim univerzitetom u Srbiji, kao i sa osam univerziteta u regionu i Ruskoj Federaciji, što ukupno obuhvata 30 fakulteta i tri stručna naučna društva. U tekućoj akademskoj godini NIS je sklopio 13 novih ugovora o stipendiranju studenata – tri u Ruskoj Federaciji i deset u Srbiji, a pored njih ima još 23 stipendista u dve navedene zemlje. Na Ruskom državnom univerzitetu nafte i gasa „I. M. Gupkin” i Sanktpeterburškom rudarskom univerzitetu trenutno studira 18 srpskih studenata, stipendista NIS-a.\nFoto: Politika/Privatna arhiva\nMeđuuniverzitetska saradnja dve zemlje, koju podstiče i neguje ova kompanija, bila je i jedna od centralnih tema prilikom nedavne posete predsednika Ruske Federacije Vladimira Putina našoj zemlji. Ne čudi onda što je NIS i prva kompanija u Srbiji koja je za doprinos unapređenju kvaliteta obrazovanja dobila Svetosavsku nagradu, koju dodeljuje Ministarstvo prosvete. Koliko je bitna ova saradnja i koliko znači srpskim studentima, pitali smo nekoliko stipendista koji su, zahvaljujući naftnoj kompaniji, završili neki od prestižnih fakulteta u Rusiji, ili trenutno na njima studiraju.\nJedna od njih je Sofija Šoškić, koja je na čuvenom Univerzitetu „Gupkin” u Moskvi završila Fakultet za razradu i eksploataciju naftnih i gasnih ležišta. Kaže da je odluka za ove studije najnepromišljenija koju je u životu donela i da se u avanturu studiranja u inostranstvu uputila naslepo. Nije se pokajala. Znala je jedino da želi da bude inženjer i da voli da uči strane jezike. Nije poznavala nikoga ko se bavi naftnim inženjerstvom, niti je znala šta da od tih studija očekuje. Za NIS-ov program stipendiranja čula je od od svog profesora fizike iz Kraljevačke gimnazije. Prijavila se i prošla nenajavljeno testiranje u NIS-ovoj kompaniji u Novom Sadu. Za mesec dana stigla joj je vest da će narednih pet godina živeti i studirati u Moskvi.\n– Mislila sam da sam najsrećnija osoba na svetu, ali mi je sve delovalo toliko nemoguće da nisam gotovo nikom rekla da ću studirati u Rusiji, sve do nedelju dana pred let. A on mi je doneo upoznavanje sa ogromnim kosmopolitskim gradom, prestonicom prebogate ruske kulture, savladavanje značajnog stranog jezika, obezbeđeno prvo radno mesto, slobodu i nezavisnost, jer sam se zahvaljujući stipendiji samostalno izdržavala od svoje 19. godine – seća se Sofija i priznaje da je prvobitno, zbog nerealnih očekivanja, doživela razočaranje u studije, a onda ponovo pronašla sebe i želju za učenjem.\nIskustvo studiranja u Rusiji naučilo ju je, kaže, strpljenju, značaju samoobrazovanja i pokretanja sopstvene inicijative, što smatra ključnim za kvalitetno obavljanje bilo kakvog posla. Da li joj je i koliko pomoglo u tehnološkom smislu za rad u NIS-u tek će, kaže, da proceni jer je u kompaniji zaposlena samo četiri meseca.\nMogućnost zaposlenja u NIS-u odmah po završetku studija osnovna je prednost koju imaju stipendisti ove kompanije, smatra Marko Vučković, student četvrte godine Inženjerstva nafte i gasa na Univerzitetu „Gornij” u Sankt Peterburgu. Prezadovoljan je što mu je omogućeno da još u akademskoj klupi upozna posao kojim će se baviti.\n– Pored bitnog teorijskog znanja koje dobijamo na univerzitetu, oni veliki značaj pridaju i praktičnoj obuci studenata, koja je u inženjerskoj delatnosti veoma važna. U tome vidim jednu od vodećih prednosti obrazovanja u Rusiji, koja kao jedan od lidera u naftnoj i gasnoj delatnosti prati svetske trendove razvoja tehnologija u ovoj oblasti – objašnjava Vučković i dodaje da je stipendista NIS-a postao u četvrtom razredu srednje škole, a da su na konkursu vrednovani njegovi školski i takmičarski uspesi.\nStudiranje na ruskom, kako kaže, ne predstavlja mu prepreku, jer je prve godine u Rusiji pohađao pripremni kurs, na kome je učio samo jezik. To mu je uveliko olakšalo život u „jednom od najlepših gradova na svetu”, što mu je i bila najveća srednjoškolska želja.\n– Danas, kada je to sve realnost, u gradu gde je svaki metar zemlje istorija, koji je prestonica evropske i svetske kulture, svaki dan je na neki način ekskurzija. Posle pet godina, Rusiju i Sankt Peterburg doživljavam kao svoj dom, planiram usavršavanje na master studijama, ali i povratak u Srbiju i zaposlenje u NIS-u – ističe Vučković.\nKada je sa devetnaest godina iz Kragujevca stigao u Sankt Peterburg, na Univerzitet „Gornij”, Filipu Matoviću je pomisao da će se u budućnosti baviti eksploatacijom naftnih ležišta izazivala istovremeno osećanje straha od nepoznatog, ali i veliku želju za dokazivanjem. Znao je da se susreće sa nimalo jednostavnim i veoma odgovornim poslom. U korist odluke za njega prevagnula je ponuđena sigurnost zaposlenja u, kako kaže, najprofitabilnijoj i najefikasnijoj kompaniji u državi, „u vreme kada sve više mladih napušta našu zemlju jer ne može da nađe posao”. Sada, kao student četvrte godine naftnog i gasnog inženjerstva, ističe da je u prelepom Sankt Peterburgu dobio priliku da poveže na fakultetu stečena teorijska znanja sa praktičnim radom na najmodernijim uređajima i usput sagleda realne probleme sa kojima se inženjeri svakodnevno sreću na poslu. To mu je i najbitnije, jer smatra da poslodavci u Srbiji, ali i van nje, prosto vape za mladima koji umeju da primene fakultetsko znanje.\nFilip Matović Marko Vučković Sofija Šoškić\t2019-02-20\nTagoviFilip Matović Marko Vučković Sofija Šoškić\nPrethodni Bedž Lenke Vulević


Počela sezona grijanja u Zenici\nSezona daljinskog gradskog grijanja u Zenici počela je danas, ali samo s jednim kotlom u pogonu Energetike kompanije ArcelorMittal, koja je osnovni proizvođač toplote za grijanje više od 700.000 metara kvadratnih stambenog i oko 200.000 metara kvadratnih poslovnog prostora.\n- Prema trenutnom stanju količina toplote kojom se zagrijavaju ove stambene i radne površine zadovoljava potrebe, jer još uvijek nisu niske dnevne temperature zraka. Drugi kotao, kako su kazali u ArcelorMittalu, će biti stavljen u pogon naredne sedmice, po okončanju završetka njegovog remonta - kazao je Feni direktor Javnog preduzeća Grijanje Zenica Kasim Sarajlić.\nNavodi da se poboljšanje daljinskog grijanja, osim okončanja remonta 'kotla broj dva', očekuje i startanjem pune proizvodnje u kompaniji ArcelorMittal, koja je bila u zastoju oko dvije sedmice, te se tek sada postepeno u rad puštaju pojedini pogoni. U normalnom ciklusu grijanja tokom zimskog perioda za grad Zenicu je neophodno osigurati oko 52 megavata toplotne energije.\nU Javnom preduzeću Grijanje Zenica okončali su sve tehničke pripreme i spremno su dočekali početak nove sezone grijanja, koja će trajati 184 dana.


"Via Carpatia" - Novi evropski koridor dobio zeleno svetlo - Pluton Logistics\n„Via Carpatia“ – Novi evropski koridor dobio zeleno svetlo\n14. decembra 2016. 22. aprila 2017. marko\tVia Carpatia\nEvropska unija dala je zeleno svetlo za izgradnju novog transportnog koridora „Via Carpatia“, koji bi povеzao Litvaniju, Poljsku, Slovačku, Mađarsku, Rumuniju i Bugarsku, Grčku sa mogućnošću izgradnjе kraka ka susеdnim zеmljama.\nIzgradnja tog kooridora bila je tema razgovora potprеdsеdnice Vladе Srbijе i ministarka građеvinarstva saobraćaja i infrastrukturе, prof. dr Zorana Mihajlović i ministra infrastrukturе i građеvinarstva Poljskе Andžеja Adamčika, koji su se sastali u Beogradu 14. decembra.\nIzmeđu ostalog, oni su razgvarali o transportnim koridorima i infrastrukturnom povеzivanju zеmalja cеntralnе i istočnе Evropе. U razgovoru na marginama Samita država članica Cеntralnoеvropskе incijativе, Mihajlovićеva jе rеkla da Srbija podržava svе infrastrukturnе projеktе koji ćе doprinеti boljеm povеzivanju zеmalja cеntralnе i istočnе Evropе.\n– Za nas su posеbno važni završеtak koridora 10, kraka ka Bugarskoj i ka Makеdoniji i Grčkoj, kao i projеkti dogovorеni u okviru Bеrlinskog procеsa – rеkla jе Mihajlovićеva.\nAdamčik jе Mihajlovićеvu informisao o planovima Poljskе za razvoj novog transportnog koridora, „Via Carpatia“,a kako jе navеo, zbog mogućnosti da ovaj koridor budе uvršćеn u osnovnu transportnu mrеžu EU, Poljska jе zaintеrеsovana da o ovoj inicijativi upozna susеdnе zеmljе kao i da dobijе njihovu podršku za ovaj projеkat.\n← Prodaja tri broda „Dunav grupa – Agregati“ 22. decembra\n„Hesteel“ investira 120 mil USD u smederevsku železaru u 2017. godini →


Otvoren novi park u Palama (FOTO) - FILTER\nThu. Oct 28, 2021\nOtvoren novi park u Palama (FOTO)\nGradonačelik Istočnog Sarajeva Ljubiša Ćosić, načelnik opštine Pale Boško Jugović i učenici Osnovne škole “Pale” svečano su danas otvorili novoizgrađeni multufunkcionalni gradski park u ovoj lokalnoj zajednici, u čiju je izgradnju utrošeno oko 750.000 KM.\nĆosić je rekao da je park na Palama otvoren u okviru manifestacije “Dani Istočnog Sarajeva” i Dana i slave grada Svetog Petra Dabrobosanskog.\n“Dok Pale rastu, raste i Istočno Sarajevo. Ovo danas je najradosnija manifestacija, jer vidjeti djecu iz Osnovne škole Pale kako hodaju trotoarima parka, velika je i neprocjenjiva stvar”, izjavio je Ćosić novinarima.\nFoto: Opština Pale\nPrema njegovim riječima, Pale su najmnogoljudnija opština u sastavu grada Istočno Sarajevo i imaju najviše djece.\n“Kada imate najviše djece onda njima trebaju prostori za igru i upravo je to ovaj gradski park”, dodao je Ćosić.\nĆosić je zahvalio načelniku Jugoviću što je omogućio da park otvore za slavu grada, ističući da to nije nikakav hir već racionalan projekat koji treba građanima Pala.\n“Ako imate školu u parku, obdanište, saobraćajnicu koja je u potpunosti uređena neposredno uz vrtić, onda to govori o tome da ljudi u opštini Pale ozbiljno planiraju urabani razvoj”, rekao je Ćosić.\nGradonačelnik Istočnog Sarajeva je naveo da grad ima ograničen budžet, kao i da računa na podrušku Vlade Republike Srpske kako bi bila ravnomjerna ulaganja u lokalne zajednice na svakom području.\nJugović je rekao da je gradski park, koji se prostire na 7.000 kvadratnih metara površine, otvoren povodom slave Istočnog Sarajeva i svečano predat građanima na korištenje.\n“Na taj način pokazujemo da opština Pale djeluje u sklopu Istočnog Sarajeva, da imamo dobar odnos i sinergiju i da poštujemo jedni druge i vodimo računa o zajedničkim projektima. Ovaj projekat je zaista kapitalan, jer smo njime zaokružili cjelinu zajedno sa obdaništem i Osnovnom školom Pale u kojoj smo, u međuvremenu, završili projekat energetske efikasnosti, završili ulice Branka Ćopića i Milana Simovića”, istakao je Jugović.\nOn je dodao da će Osnovna škola na Palama imati mogućnost da u amfiteatru u parku održava nastavu u prirodi.\n“Gledali smo da imamo mnogo sadržaja i zato ovaj park i jeste multifunkcionalan kroz sve svoje segmente. Nadležno komunalno preduzeće imaće obavezu da održava ovaj park, a mi ćemo definisati uslove i načine korišćenja u narednom periodu kada je riječ o vožnji bicikla, šetanju ljubimaca. Vodićemo računa da park očuvamo, da što duže traje na ponos opštine Pale”, poručio je Jugović.\nNjegoš Poljaković, direktor firme “Stanišić” sa Pala koja je izvodila radove, rekao je da je ugrađeno više od dva kilometra ivičnjača različitih dimenzija, više od 2.000 metara kvadratnih betonske galanterije, 800 metara kvadratnih asfaltnih pješačkih staza, 630 metara kvadratnih pješačke tartan staze i 400 kvadratnih metara prirodnog kamena.\nPrema njegovim riječima, zatravljena je površina veća od 4.000 metara kvadratnih, a u skladu sa preporukama struke, radovi na hortikulturi biće izvedeni početkom oktobra.\nOn je dodao da će biti zasađeno nisko rastinje i ukrasno drveće.\nManifestacija “Dani Istočnog Sarajeva” povodom Dana i krsne slave grada Svetog Petra Dabrobosanskog završena je na Palama koncertom estradnog umjetnika Saše Matića.\nZavršetku slavskih svečanosti prethodio je slavski ručak u hotelu Rajska dolina na Jahorini gdje je obavljen obred lomljenja slavskog kolača u prisustvu Njegovog visokopreosveštenstva mitropolita dabrobosanskog Hrizostoma i brojnih zvanica.\nTags: Pale park\nPrethodna Dva lica povrijeđena u saobraćajnoj nezgodi kod Pala\nSledeća Dolazak na Svjetsko prvenstvo u biciklizmu potvrdio legendarni Džoni Hugerland\nNa kovid odjeljenju Bolnice ”Srbija” 30 pacijenata\nZavršena sanacija dijela ulice Stefana Nemanje\nDodik: Nakon sljedećih izbora Savjet ministara može imati samo tri ministarstva\nOpozicija u Prijedoru još bez kandidata za gradonačelnika\nMladi iz Srpske ne mare ni za mjere ni za vakcinu\nU Istočnom Novom Sarajevu danas manifestacija posvećena grčkom prazniku


Više od pola miliona za projekat energetske efikasnosti Gradske uprave | Hercegovina Press\nViše od pola miliona za projekat energetske efikasnosti Gradske uprave\nGradonačelnik Trebinja Luka Petrović danas je sa predstavnicima švajcarske kompanije „Ešer“ potpisao ugovor o realizaciji projekta povećanja energetske efikasnosti zgrade gradske uprave ukupne vrijednosti 328.000 švajcarskih franaka /oko 555.000 KM/.\nPetrović je istakao da će fondacija Vlade Švajcarske i Grad Trebinje projekat finansirati sa po 150.000 franaka /oko 254.000 KM/, a grupacija „Ešer“ sa 28.000 franaka /oko 47.400 KM/.\n„Gradska uprava biće potpuno obnovljena u smislu instalacija, klimatizacionih sistema, solarnih panela po svim evropskim standardima“, istakao je Petrović i naglasio da je za ovaj projekat predložena zgrada Gradske uprave da bi se smanjili troškovi grijanja, klimatizacije, održavanja.\n„Grad Trebinje će i dalje istrajavati u povećanju standarda i kvaliteta energetske efikasnosti u svim objektima“, rekao je Petrović.\nObraćajući se u ime švajcarske kompanije „Ešer“ Gabrijela Karner istakla je da će se na ovaj način instalirati oprema u Gradskoj upravi koja će obezbijediti energiju iz obnovljivih izvora, te izrazila zadovoljstvo potpisanim ugovorom.\n„Švajcarska je siromašna resursima i energijom i odluka Vlade je da se što više ide u štednju i taj model žele da podijele i sa drugima“, istakla je Karnerova.


Saopštenje: Organizovana posjeta đaka OŠ „Sutjeska” deponiji i reciklažnom centru u Podgorici\nDatum objave: 13.11.2013 16:03 | Autor: Ministarstvo održivog razvoja i turizma\nDanas je, u saradnji Ministarstva održivog razvoja i turizma, Deponije DOO i Reciklažnog centra u Podgorici organizovana posjeta đaka OŠ Sutjeska deponiji Livade i reciklažnom centru u Glavnom gradu.\nPosjeta je organizovana kao dio projekta “Priprema i implementacija državnog i lokalnih planova upravljanja otpadom“, finansiranog od strane EU, a koji realizuje Ministarstvo održivog razvoja i turizma uz ekspertsku podršku. Cilj je bio upoznavanje učenika sa osnovnim principima reciklaže, kao i njene važnosti za zaštitu životne sredine i zdravlja.\nĐaci su imali priliku da nauče više o vrstama otpada koji se reciklira i koji može biti značajan resurs, te procesu reciklaže. Na ovaj način nastavljene su projektne aktivnosti na podizanju ekološke svijesti građana, sa posebnim akcentom na širenje znanja o značaju očuvanja životne sredine i pravilnog upravljanja otpadom.\nBogić Gligorović, profesor:"Od izuzetne je vaznosti da djeca u ovom uzrastu shvate značaj otpada kao resursa i reciklaže. Neophodno je početi veoma rano sa radom sa najmlađima u ovoj oblasti jer oni moraju shvatiti da je odgovorno ponašanje neophodno za očuvanje ravnoteže u prirodi i funkcionisanje društva u cjelini. Stoga naši učenici uvijek učestvuju u svim akcijama koje se ticu zaštite životne sredine"


Očekivan pad Fenera - Sport - Dnevni list Danas\nPočetna » Sport » Očekivan pad Fenera\nIstanbulski velikan protiv Himkija doživeo treći poraz u poslednje dve nedelje\nOčekivan pad Fenera\nSeriju od 12 pobeda u Evroligi, rekord u novom formatu, košarkaši Fenerbahčea prekinuli su, možda i neočekivano protiv Himkija u Rusiji (84:78).\n0Piše: N. M. 09. januara 2019. 22.40\nMogao je Nikolo Meli sa oba pogođena bacanja (ubacio jedno) da Feneru omogući i 13. trijumf i izbegne produžetke (72:72), međutim u dodatnih pet minuta došlo je na naplatu sve ono što su košarkaši Željka Obradovića prethodno uspeli da izbegnu u neizvesnim završnicama protiv CSKA, Baskonije i Reala. Turski velikan je tako, računajući i domaće prvenstvo, doživeo treći poraz u poslednje dve nedelje (Galatasaraj, Banvit, Himki), što je s obzirom na raspored i broj utakmica, moglo i da se očekuje.\nNešto sporije uklapanje Žofrija Lovernja, a pogotovo poslednjeg pojačanja Erika Grina, kao i slabija forma Luiđija Datomea doprineli su možda i bržem zamoru materijala nosilaca igre Jana Veselog, Kostasa Slukasa, Muhameda Alija, Nikole Melija i Marka Gudurića. Ekipa koja faktički ima impresivne procente šuta za dva i tri poena u Rusiji je duel sa Himkijem završila sa mizernih 26,9 odsto van linije 6,75. U takvim okolnostima trpela je i organizacija napada, iako je Fener meč završio na proseku od 19 timskih asistencija. Čudno je i to da Jan Veseli, naročito Žofri Lovernj, Nikolo Meli i Ahmet Duverioglu nisu iskoristili atletsku i fizičku dominaciju pod košem. Defanzivno, spoljna linija je izgubila duele sa Bostom, Dženkinsom, Krokerom, Grinom i Markovićem koji su zbirno postigli maltene dve trećine poena Himkija.\n– Mi smo upravo očekivali utakmicu kakvu smo odigrali u Rusiji. Za nas je bilo važno da na vreme prepoznamo način na koji su igrali u odbrani i da adekvatno i pravovremeno odgovorimo na izazov. U mnogo situacija igrali smo izuzetno sporo sa loptom u posedu, istovremeno se ne krećući adekvatno bez nje. Verujem negde da su to bili i ključni razlozi našeg poraza. Na kraju smo došli u situacija da sve rešavamo u produžetku, ali nam je tada i sreće nedostajalo da ishod bude povoljan po nas – poručio je Željko Obradović.\nHimki – Fenerbahče 84:78\nGran Kanarija – Real 67:75\nDarušafaka – CSKA sinoć\nPanatinaikos – Bajern sinoć\nMakabi – Budućnost sinoć\nMilano – Budućnost sinoć\nfenerbahce, Košarka, Željko Obradović